title: Rubén Rochina

text: Tammikuussa 2011 Rochina siirtyi Englannin valioliigan Blackburn Roversiin, jossa hän teki pääsarjadebyyttinsä helmikuussa 2011 Aston Villaa vastaan. Avausmaali seurassa syntyi seuraavalla kaudella eli kaudella 2011–2012 Fulham FC:tä vastaan syyskuussa 2011. Kaudella 2011–2012 Rochina teki 18 pelissä kaksi osumaa. Seuraavan kauden syyspuoliskon Rochina pelasi vielä toiseksi korkeimmalle sarjatasolle tippuneessa Blackburnissa, mutta tammikuussa 2013 hän siirtyi lainalle kotimaansa pääsarjan Primera Divisiónin Real Zaragozaan. Zaragozaa Rochina edusti kevätkauden aikana 15 kertaa ja teki yhden maalin. Syyspuolikkaan kaudesta 2013–2014 Rochina pelasi jälleen Blackburnissa pelaten vain viisi ottelua. Tammikuussa 2014 hän siirtyi jälleen lainalle Primera Divisióniin, nyt Rayo Vallecanoon. Kevätpuoliskon kaudesta 2013–2014 Rochina vietti Rayossa pelaten 17 ottelua ja tehden kolme maalia.


title: Rubén Rochina

text: Elokuussa 2014 Rochina siirtyi pysyvällä sopimuksella Primera División -seura Granada CF:ään. Hän teki debyyttinsä seuran paidassa vielä saman kuun aikana Deportivo de La Coruñaa vastaan ja onnistui heti maalinteossa.


title: Rubén Rochina

text: Rochina on edustanut Espanjan alle 17-, alle 18- ja alle 19-vuotiaita. Alle 17-vuotiaissa hän pelasi vuonna 2008 seitsemän ottelua tehden neljä maalia, alle 18-vuotiaissa vuonna 2009 yhden ottelun tekemättä maaleja ja alle 19-vuotiaissa vuonna 2010 yhdeksän ottelua tehden neljä maalia. Vuonna 2008 Rochina voitti alle 17-vuotiaiden kanssa EM-kultaa tehden turnauksessa kaksi osumaa.


title: Mangrovepuukasvit

text: Mangrovepuukasvit ("Rhizophoraceae") on pieni tropiikin kasviheimo koppisiemenisten Malpighiales-lahkossa. Heimon tunnetuimpia edustajia ovat tähtimangrovet ("Bruguiera"), sarvimangrovet ("Ceriops") ja punamangrovet ("Rhizophora").


title: Mangrovepuukasvit

text: Mangrovepuukasvit ovat pensaita tai puita. Lehdet ovat vastakkaisia, usein sahalaitaisia ja suurikorvakkeisia. Kukat ovat melko usein muunlaisia kuin viisilukuisia, verhiö on paksu ja läppämäinen, terälehdet usein liuskaisia tai hapsuisia, ja kunkin ympäröimänä on hede tai pieni ryhmä heteitä. Sikiäin on usein enemmän tai vähemmän kehänalainen. Tribusten Gynotrocheae ja Rhizophoreae lajeilla on pönkkäjuuret.


title: Mangrovepuukasvit

text: Mangrovepuukasvit ovat levinneet kautta koko tropiikin. Ne eivät ole pelkästään rannikoiden mangrovesoiden lajeja, vaan niitä kasvaa myös sisämaan metsissä.


title: Mangrovepuukasvit

text: Mangrovepuukasveja on 149 lajia 16 suvussa. Alaryhmiä on neljä:


title: Mangrovepuukasvit

text: 1. Macarisieae: Seitsemän sukua ja 94 lajia trooppisessa Amerikassa ja Afrikassa sekä Etu-Intiassa ja Sri-Lankassa. Runsaslajisimmat suvut ovat Cassipourea (62 lajia) ja Dactylopetalum (15 lajia).


title: Mangrovepuukasvit

text: 2. "Paradrypetes"-suvussa on kaksi lajia Brasiliassa, Amazon-joella ja Atlantin rannikolla.


title: Mangrovepuukasvit

text: 3. Gynotrocheae käsittää neljä sukua ja 30 lajia Etelä-Aasiassa ja Madagaskarissa. Suurin suku on 10-lajinen "Crossostylis".


title: Mangrovepuukasvit

text: 4. Rhizophoreae sisältää myös neljä sukua, joissa on 17 lajia kaikkialla tropiikissa, mutta keskittyneenä Intian valtameren itäosiin; ihmisen tuomana myös Tyynen valtameren keskiosien saarilla ja Havaijilla. Eniten lajeja on punamangrovepuiden suvussa ("Rhizophora"), jossa lienee yhdeksän lajia.


title: Mangrovepuukasvit

text: Heimoon kuuluvat seuraavat suvut:


title: This Is the World We Live In

text: This Is the World We Live In on ruotsalaisen eurodance-yhtye Alcazarin kappale, joka julkaistiin vuonna 2004 albumilla "Alcazarized". Se on albumin viides single. Kappaleesta tuli suuri hitti sen noustessa Ruotsissa singlelistan kolmanneksi ja Euroopan listoilla top 20:n joukkoon. Kappaleen kertosäe on otettu Genesiksen kappaleesta "Land of Confusion" ja se sisältää interpoloinnin Diana Rossin Motown-klassikosta "Upside Down".


title: This Is the World We Live In

text: Kappale menestyi hyvin listoilla ympäri maailmaa. Se saavutti esimerkiksi European Official Hot 100 -listan yhdeksännen sekä Airplay Official Top 100 -listan kahdeksannentoista sijan.


title: Anthony Pilkington

text: Anthony Neil James Pilkington (s. 6. kesäkuuta 1988 Blackburn, Englanti) on englantilais-irlantilainen jalkapalloilija, joka edustaa Englannin mestaruussarjassa pelaavaa walesilaista Cardiff Cityä. Pelipaikaltaan molempijalkainen Pilkington on vasen laitalinkki. Hän pelaa myös Irlannin jalkapallomaajoukkueessa.


title: Anthony Pilkington

text: Pilkington edusti nuorena muun muassa Manchester Unitedia. Hänen aikuisuransa ensimmäinen seura oli kymmenennellä sarjatasolla pelannut Atheron Collieries, jota hän edusti vuonna 2006.


title: Anthony Pilkington

text: Vuodet 2006-2009 Pilkington edusti Stockport Countyä, joka pelasi hänen aikanaan parhaimmillaan kolmanneksi korkeimmalla sarjatasolla Englannin ykkösliigassa. Pilkington pelasi Stockportin paidassa 80 ottelua ja teki 17 maalia.


title: Anthony Pilkington

text: Vuodet 2009-2011 Pilkington pelasi Ykkösliigan Huddersfield Townissa, jossa hänet valittiin kaudella 2010-2011 sarjan tähdistöön. Yhteensä Pilkington pelasi seuralle 92 ottelua, joissa syntyi 19 osumaa.


title: Anthony Pilkington

text: Heinäkuussa 2011 Pilkington siirtyi Valioliigaan nousseeseen Norwich Cityyn, jossa hän teki pääsarjadebyyttinsä elokuussa 2011 Wigan Athleticia vastaan. Avausmaali syntyi Bolton Wanderersia vastaan saman vuoden syyskuussa. Avauskaudellaan seurassa eli kaudella 2011-2012 Pilkington teki 30 pelissä kahdeksan maalia. Seuraavalla kaudella eli kaudella 2012-2013 pelejä kertyi saman verran, mutta maaleja vain viisi. Kolmannella Norwich-kaudellaan, joka päättyi seuran putoamiseen pääsarjasta, Pilkington pelasi vain 15 ottelua ja teki yhden maalin.


title: Anthony Pilkington

text: Elokuussa 2014 Pilkington siirtyi Englannin mestaruussarjassa pelaavaan walesilaisseura Cardiff Cityyn, jonka paidassa hän debytoi elokuussa 2014 Wigan Athleticia vastaan.


title: Anthony Pilkington

text: Englannissa syntynyt ja kasvanut Pilkington sai ja päätti edustaa Irlantia, sillä hänen isoäitinsä on kotoisin sieltä. Pilkington on pelannut Irlannin alle 21-vuotiaiden maajoukkueessa. Irlannin jalkapallomaajoukkueessa hän debytoi syyskuussa 2013 Ruotsia vastaan MM-karsintaottelussa ja avausmaalinsa maajoukkuetasolla hän iski marraskuussa 2014 Yhdysvaltoja vastaan harjoitusottelussa.


title: Anthony Pilkington

text: Anthony Pilkingtonin pikkuveli Danny on myös jalkapalloilija. Hän on pelannut parhaimmillaan Ykkösliigassa. Pilkingtonit pelasivat yhdessä Stockport Countyssä vuosina 2008-2009.


title: Ostarilla

text: Ostarilla on vuonna 2004 perustetun Shava-yhtyeen kappale, jolla se osallistuu Uuden Musiikin Kilpailuun vuonna 2015. Tyylilajiltaan kappale on suomibhangraa. Kappaleen on säveltänyt ja sanoittanut Shavan laulaja Kiureli Sammallahti.


title: Ostarilla

text: Kappaleen kesto on kolme minuuttia ja kahdeksan sekuntia. Se sai Ylen nelihenkiseltä arvostelijaraadilta kaikista kappaleista parhaat pisteet tammikuun 2014 esikuuntelussa. Kappale kertoo miehestä, joka näkee kauniin naisen ostarilla eikä saa tätä mielestään.


title: Irvingiaceae

text: Irvingiaceae on pieni trooppinen kasviheimo koppisiemenisten Malpighiales-lahkossa.


title: Irvingiaceae

text: Irvingiaceae-kasvit ovat puita, joiden lehdissä on pitkittäisjuovia. Korvakkeet ovat hyvin pitkiä, jopa 22 cm:n pituisia, karisevia ja sijaitsevat varren ja ruodin välissä intrapetiolaarisesti. Huomiota herättävä ja suippokärkinen kärkisilmu on niiden peittämä. Lehtien sivusuonia on tiheässä. Lehtihangoissa on myös huomattavat hankasilmut, ja versojen tyvellä on esilehtiä. Kukinto on terttumainen, haarainen ja sijaitsee lehtihangassa tai varsipäätteisesti. Kukkaperät niveltyvät lapakkoon, ja kukat ovat pieniä. Teriö on vaihtelevassa määrässä ratasmainen, heteet ovat pitkiä ja mesiäiskehrä selvästi erottuva. Yhdislehtinen sikiäin on kehänpäällinen ja koostuu kahdesta tai viidestä emilehdestä. Hedelmä on luumarja, jossa on säteen suuntaisia kuituja.


title: Irvingiaceae

text: Irvingiaceae kasvaa Keski- ja Länsi-Afrikassa sekä Kaakkois-Aasiassa ja Malaijien saaristossa.


title: Irvingiaceae

text: Irvingiaceae-heimo koostuu kolmesta suvusta ja kymmenestä lajista, joista seitsemän on suvussa "Irvingia". Lähin sukulaisheimo on Pandaceae, jonka kanssa Irvingiaceae muodostaa yhteisen kladin Malpighiales-lahkon evoluutiopuussa. Kladin ominaisuuksia ovat mm. kaksirivinen lehtiasento, pienet kukat, yhdislehtinen verhiö, yksi siemenaihe kunkin emilehden kärki-istukassa ja avautumaton hedelmä.


title: Irvingiaceae

text: Suvut:


title: Heikki Korpela

text: Heikki Sakari Korpela (s. 4. syyskuuta 1990 Kempele) on suomalainen maastohiihtäjä. Hän edustaa Pyhäjärven Pohtia. Korpela harjoittelee ja asuu Lillehammerissa, Norjassa ja häntä valmentaa Jonas Kolstad.


title: Heikki Korpela

text: Korpela debytoi maastohiihdon maailmancupissa maaliskuussa 2014 Salpausselällä ollen vapaan sprintissä sijalla 59. Parhaimmillaan hän on sijoittunut Otepään maailmancupissa vapaan sprintissä helmikuussa 2017 29:nneksi.


title: Heikki Korpela

text: Korpela saavutti vuoden 2013 talviuniversiadeista Italian Trentinosta pronssia sekä perinteisen sprintistä että 4 × 10 kilometrin viestistä. Vuoden 2017 Keuruun SM-kisoissa Korpela ankkuroi Pyhäjärven Pohdin pronssille parisprintissä.


title: Heikki Korpela

text: Kaudella 2018 Korpela voitti Taivalkosken SM-kisoissa hopeaa 50 kilometrin hiihdossa.


title: Jessica De Gouw

text: Jessica De Gouw (s. 15. helmikuuta 1988 Perth, Länsi-Australia) on australialainen näyttelijä, joka tunnetaan parhaiten televisiosarjoista "Dracula" ja "Arrow".


title: Jessica De Gouw

text: De Gouw opiskeli näyttelemistä Curtin Universityssä, josta hän valmistui 2011. Samana vuonna hän sai ensimmäiset isommat roolinsa televisiosarjoista "Underbelly" ja "Crownies". Vuonna 2012 hän muutti Los Angelesiin ja pian hän saikin vierailuroolin Helena Bertinellinä eli Metsästäjättärenä The CW:n alkamassa olleesta "Arrow"-sarjasta. Hän esiintyi ensimmäisellä tuotantokaudella kolmessa jaksossa ja palasi rooliinsa yhdessä toisen tuotantokauden jaksossa. Ei ole tiedossa, tuleeko hän esiintymään sarjassa vielä jatkossa.


title: Jessica De Gouw

text: Tammikuussa 2013 De Gouw valittiin naispääosaan Bram Stokerin romaaniin löyhästi perustuvassa kymmenosaisessa televisiosarjassa "Dracula". Hän esittää sarjassa Mina Murraytä, joka on kuin ilmetty kreivi Draculan kauan sitten kuolleen rakastetun Ilonan kaksoisolento. Hänen vastanäyttelijänään on Jonathan Rhys Meyers. Sarja ei ollut erityisen menestynyt ja se päättyi yhden tuotantokauden jälkeen.


title: Jessica De Gouw

text: Vuosina 2016−2017 De Gouw näytteli yhtä pääosaa televisiosarjassa "Underground", joka kertoo maanalaisesta orjien vapautusliikkeestä Yhdysvaltain sisällissodan edellä.


title: Suomettumisen uusin aalto

text: Suomettumisen uusin aalto. Suomen haastavat naapurisuhteet 1990–2010 on historioitsija Esko Salmisen vuonna 2011 ilmestynyt kirja Suomen ulkopolitiikasta ja Venäjä-suhteesta. Teoksen julkaisi Minerva.


title: Alès

text: Alès ([alɛs], ) on Ranskan kunta ja 41 000 asukkaan kaupunki Etelä-Ranskassa. Se kuuluu Gardin departementtiin Languedoc-Roussillonin hallintoalueella.


title: Alès

text:
Alès sijaitsee 40 kilometriä pohjoisluoteeseen Nîmesin kaupungista Gardonjoen mutkan vasemmalla rannalla,
Sitä pidetään Cévennes-vuoristoalueen epävirallisena ”pääkaupunkina”. Se muodostaa 50 ympäristökuntansa kanssa yhteenliittymän "Alès Agglomération", jonka alueella asuu 98 000 asukasta.


title: Alès

text: Alès tunnetaan kaivostoiminnastaan ja kaivosalan oppilaitoksesta. Kaupungissa on Tour Vieillen kasvitieteellinen puutarha, johon on vapaa pääsy. Aiemmin Alès tunnettiin myös silkintuotannostaan, ja Louis Pasteur tutki kaupungissa 1800-luvulla silkkiperhosen tauteja. Hänen muistokseen on kaupunkiin pystytetty patsas.


title: Alès

text: Muita Alèsin alueen nähtävyyksiä ovat kaivosmuseo "Mine Témoin d’Alès", Pierre André Benoit’n taidemuseo, Cévennesin kansallispuisto, Portesin linna ja Allègren keskiaikainen linnoituskaupunki.


title: Alès

text: Trumpetisti Maurice André (1933–2012) oli syntynyt Alèsissa.


title: Saturday (Rebecca Blackin kappale)

text: Saturday on yhdysvaltalaislaulaja Rebecca Blackin sekä yhdysvaltalaismuusikko ja YouTube-persoona Dave Daysin kappale. Se julkaistiin singlenä 3. joulukuuta 2013, aiheeseen liittyvän musiikkivideon julkaisun ollessa puolestaan seuraavana lauantaina, 7. joulukuuta. Se on jatko-osa hänen ensimmäiselle singlelle, "Fridaylle". Toisin kuin Blackin uran ensimmäiset kappaleet, "Saturday" sai pääosin positiivisen vastaanoton kriitikoilta. Muun muassa James Montgomery MTV:ltä sanoi että "Saturday on kaikkea sitä mitä voisit kuvitella". Yhdysvalloissa singleä myytiin ensimmäisen viikon aikana yhteensä 3 000 kopiota.


title: Saturday (Rebecca Blackin kappale)

text: Digitaalinen lataus


title: Universal Uclick

text: Universal Uclick on yhdysvaltalainen syndikaatti, joka tarjoaa sisältöä printti- ja verkkojulkaisuille. Se on Andrews McMeel Universalin omistuksessa.


title: Universal Uclick

text: Universal Uclickin historia alkaa vuodesta 1970, jolloin Jim Andrews ja John McMeel perustivat Universal Press Syndicaten. Sen levittämä "Doonesbury"-sarjakuva debytoi samana vuonna ja "Ziggy"-sarjakuva kaksi vuotta myöhemmin. Universal Press Syndicate alkoi vuonna 1980 levittää ”Dear Abby” -nimistä kolumnia. Sen jälkeen yritys on hankkinut useita muita levitysoikeuksia. Uclick oli alkujaan Universal Press Syndicaten tytäryhtiö, joka perustettiin 1996 nimellä Universal New Media. Nykyinen Universal Uclick syntyi 2009, kun Universal Press Syndicate yhdistyi Uclickin kanssa. Myös United Features Syndicate -syndikaatin kaikki sarjakuvat siirtyivät Universal Uclickin levitykseen vuonna 2011.


title: Matthias Svederus

text: Matthias Svederus (Sveder) () oli torpparin poika, josta tuli Turun akatemiassa toiminut lainopin professori ja akatemian rehtori kahteen otteeseen.


title: Matthias Svederus

text: Svederuksen isä oli torppari nimeltään Peter. Hän pääsi opiskelemaan Lundiin, Uppsalaan ja Jenaan vuodesta 1674. Turun akatemian lainopin professori Svederuksesta tuli 1686, joskin hänen nimitystään myös vastustettiin. Tutkijana ja opettajana Svederus uppoutui varsinkin luonnonoikeuden perustelemiseen, liittäen oikeudellisten kysymysten ratkaisut sekä Raamattuun että luonnontieteellisiin uskomuksiin. Maallisista auktoriteeteista hän arvosti varsinkin Homerosta. Svedruksen johdolla puolustettiin yhteensä yhtätoista väitöskirjaa 1687-1699, koskien myös esimerkiksi postilaitosta ja kaupankäyntiä. Omia oppilaita hänellä ei ollut eikä hänen osuuttaan mainittuihin väitöskirjoihin tunneta. Svederuksen työtä arvostettiin silti, hän toimi akatemian rehtorina 1692-1693 ja uudelleen 1704-1705. Viipurilaisen osakunnan inspehtori hän oli vuodesta 1689. Hän kieltäytyi 1693 tuolloin harvinaisesta oikeustieteen tohtorin arvonimestä. Kun Turun akatemian toiminta lakkasi Suuren Pohjan sodan miehitysaikana, Svederus siirtyi 1714 Ruotsiin. Uppsalan yliopiston lainopin professoriksi hänet nimitettiin 1716. Turussa lainopin tutkimus ja opetus hiipuivat hänen lähtönsä jälkeen melkein sadaksi vuodeksi.


title: Matthias Svederus

text: Posti- ja telelaitos julkaisi 1988 näköispainoksen ja suomennoksen Svederuksen ja ylioppilas Joachimus Bartholdi Caloanderin väitöskirjasta vuodelta 1689 "De tabellario", nimeltään "Akateeminen tutkielma postinkantajasta".


title: Matthias Svederus

text: Svederuksen puoliso vuodesta 1688 oli Anna Maria Festing, jonka tiedetään olleen elossa 1757. Heidän tyttärestään Helena Swederistä tuli Turun pormestarin Carl Merthenin puoliso.


title: Hassan Whiteside

text: Hassan Niam Whiteside (s. 13. kesäkuuta 1989 Gastonia, Pohjois-Carolina) on yhdysvaltalainen koripalloilija, pelipaikaltaan sentteri. Hän edustaa NBA-liigassa pelaavaa Miami Heatia.


title: Hassan Whiteside

text: Sacramento Kings varasi Whitesiden toisella kierroksella, tilaisuuden 33. pelaajana. Ennen ammattilaisuraansa hän pelasi yliopistokoripalloa Marshallin yliopistossa. Whiteside voitti NBA:n torjuntatilaston kaudella 2015–2016 ja NBA:n levypallotilaston kaudella 2016–2017.


title: Talence

text: Talence on Ranskan kunta ja runsaan 41 000 asukkaan kaupunki Bordeaux’n eteläpuolen esikaupunkivyöhykkeellä. Se kuuluu Gironden departementtiin Akvitanian hallintoalueella.


title: Talence

text: Pohjoispuolen Bordeaux’n lisäksi Talencen naapurikuntia ovat idässä Bègles, kaakossa Villenave-d’Ornon, lounaassa Gradignan ja lännessä Pessac.


title: Talence

text: Talence tunnetaan viininvalmistamoistaan sekä monista oppilaitoksistaan, joihin kuuluvat eräät Bordeaux’n yliopiston tiedekunnat, eri alojen insinöörejä kouluttavat "Arts et Métiers ParisTech, Institut polytechnique de Bordeaux, École nationale supérieure d'électronique, informatique, télécommunications, mathématiques et mécanique de Bordeaux (ENSEIRB-MATMECA)", arkkitehtuurikoulu "École nationale supérieure d'architecture et de paysage de Bordeaux" ja liiketaloustieteellinen korkeakoulu "KEDGE".


title: Al Bayda (maakunta)

text: Al Baydan maakunta (myös "Beidan maakunta"; , Al Baiḍā') on Jemenin maakunta maan keskiosassa. Sen pinta-ala on noin 9 300 neliökilometriä ja sen asukasluku noin 715 000. Maakunnan hallinnollinen keskus on Al-Bayda.


title: Al Bayda (maakunta)

text: Maakunta on perustettu vuonna 1973 jakamalla Ridan maakunta Al Baydaksi ja Dhamariksi. Al Bayda jakautuu 20 piirikuntaan.


title: Al Bayda (maakunta)

text: Maakunnan luontoa hallitsee vuoristot, joiden väleissä olevissa laaksoissa voi viljellä maata. Al Baydan länsiosassa on laaja kuiva ylänköalue. Maakunnassa on laajoja heimoalueita, joissa maan keskushallinnolla on hyvin vähän vaikutusvaltaa.


title: Kam Chancellor

text: Kameron Darnel "Kam" Chancellor (s. 3. huhtikuuta 1988 Norfolk, Virginia) on yhdysvaltalainen amerikkalaisen jalkapallon pelaaja, pelipaikaltaan takapuolustaja. Hän on vuodesta 2010 lähtien edustanut NFL:ssä pelaavaa Seattle Seahawksia.


title: Kam Chancellor

text: Ennen ammattilaisuraansa Chancellor pelasi yliopistojalkapalloa Virginian teknillisessä yliopistossa. Seahawks varasi hänet viidennellä kierroksella vuoden 2010 , tilaisuuden 133. pelaajana.


title: Kam Chancellor

text: Chancellor on vuodesta 2012 lähtien muodostanut Seattle Seahawksin pelätyn puolustuksen takakentän nelikon ""Legion of Boomin"" yhdessä toisen takapuolustajan Earl Thomasin sekä kulmapuolustajien Richard Shermanin ja Byron Maxwellin kanssa. Kaudella 2013 nelikko oli isossa roolissa Seahawksin voittaessa seurahistorian ensimmäistä kertaa Super Bowlin.


title: Kam Chancellor

text: Seuraavana vuonna Seahawks eteni jälleen Super Bowliin, jossa tällä kertaa vastaan asettui New England Patriots. Seahawks epäonnistui kuitenkin dramaattisten vaiheiden jälkeen lopulta mestaruuden uusimisessa.


title: Kam Chancellor

text: Chancellor on valittu kolmesti NFL:n tähdistöotteluun Pro Bowliin.


title: Clark Gesner

text: Clark Gesner (27. maaliskuuta 1938 Augusta, Maine, Yhdysvallat – 23. heinäkuuta 2002 New York, New York, Yhdysvallat) oli yhdysvaltalainen säveltäjä, sanoittaja ja näyttelijä. Hänen tunnetuin työnsä on Charles Schulzin "Tenavat"-sarjakuvaan pohjautunut musikaali "You’re A Good Man, Charlie Brown" (suom. "Tenavat"), joka sai ensi-iltansa 1967 ja jota esitettiin Off Broadwayllä lähes 1 600 kertaa. Gesner sävelsi musiikkia urallaan moniin muihinkin esityksiin ja näytteli paikallisteattereissa.


title: Clark Gesner

text: Clark Gesner syntyi 27. maaliskuuta 1938 Mainen Augustassa. Hänen vanhempansa olivat unitaaripastori H. Mortimer Gesner, Jr. ja Eleanor Clark Gesner. Clark Gesner kävi high schoolin New Jerseyn Plainfieldissä, käsikirjoitti koulun teatterituotantoja ja myös esiintyi niissä. Hän aloitti opintonsa Princetonin yliopistossa vuonna 1956. Hän liittyi yliopistossa Princeton Triangle Club -nimiseen teatteriseurueeseen, jossa toimi näyttelijänä, käsikirjoittajana ja säveltäjänä. Gesner valmistui 1960 pääaineenaan englannin kieli.


title: Clark Gesner

text: Pian valmistumisensa jälkeen Gesner sai paikan television lastenohjelman "Captain Kangaroon" käsikirjoittajana. Hänet värvättiin armeijaan vuonna 1961. Hän palveli kahden vuoden ajan Governors Islandilla ja Manhattanilla myymässä teatterilippuja USO:n esityksiin. Gesner jatkoi "Captain Kangaroon" käsikirjoittamista armeija-aikanaan ja myös kotiuduttuaan vuonna 1963. Samaan aikaan hän käsikirjoitti myös muitakin televisio-ohjelmia ja julkaisi ensimmäiset äänityksensä.


title: Clark Gesner

text: Gesner oli 1960-luvun alussa alkanut kirjoittaa Charles Schulzin "Tenavat"-sarjakuvaan pohjautuvia kappaleita, mutta hän ei saanut United Featuresilta lupaa "Tenavat"-hahmojen käyttämiseen. Hän kuitenkin sai Schulzilta luvan hahmojen käyttämiseen lähetettyään tälle muutamia kappaleita. Gesner nauhoitti vuonna 1966 äänityksen, jossa Orson Bean esitti Jaska Jokusta ja Gesner itse Eppua. Arthur Whitelaw’n innoittamana Gesner alkoi työstää nauhoituksesta näytelmää, joka sai ensi-iltansa 7. maaliskuuta 1967. "You’re A Good Man, Charlie Brown" -musikaalista tuli hitti, ja sitä esitettiin Off Broadwayllä lähes 1 600 kertaa. Lisäksi se kiersi Yhdysvaltain kuudesti ja tuotettiin uudelleen lukuisissa koulu- ja paikallisteattereissa Yhdysvalloissa ja muualla maailmassa. "You’re A Good Man, Charlie Brown" tuotiin 1971 myös Broadwaylle, mutta siellä sitä esitettiin vain noin kuukauden.


title: Clark Gesner

text: "You’re A Good Man, Charlie Brown" -näytelmän menestys takasi Gesnerille hyvän toimeentulon loppuelämäkseen, mutta hän ei missään vaiheessa onnistunut toistamaan menestystään. Hänen vuoden 1979 musikaaliaan "The Utter Glory of Morrissey Hall" esitettiin vain kerran. Gesner jatkoi kuitenkin kabaree- ja teatterikappaleiden säveltämistä, ja monet hänen sävellyksistään olivat mukana "The Jell-O Is Always Red" -revyyssä, jossa Gesner itse myös näytteli. Hän näytteli lisäksi useissa paikallisissa teatterituotannoissa.


title: Roller Derby Suomi Cupin kausi 2015

text: Kausi 2015 oli Roller Derby Suomi Cupin kolmas kausi. Runkosarjan neljä parasta pääsivät lopputurnaukseen, joka pelattiin Helsingissä 21.11. Runkosarjan viimeisen oli tarkoitus karsia ensi kauden cup-paikasta I-divisioonan voittajan kanssa. Runkosarjan voitti Kallio Rolling Rainbow. Mestaruuden voitti Kallio Rolling Rainbow, joka voitti myös runkosarjan. Runkosarjan päätteeksi Lahti Roller Derby luopui sarjapaikasta, jonka vuoksi I-divisioonan voittaja Oulu Roller Derby nousi ensi kaudeksi Suomi Cupiin ilman karsintaa.


title: Roller Derby Suomi Cupin kausi 2015

text: Kahden tai useamman joukkueen päätyessä tasapisteisiin, runkosarjan sijoitukset ratkaistaan järjestyksessä: 1. keskinäisten ottelujen pisteet, 2. keskinäisten otteluiden piste-ero, 3. keskinäisten otteluiden tehdyt pisteet, 4. kaikkien otteluiden piste-ero, 5. kaikkien otteluiden tehdyt pisteet, 6. arpa. Joukkueiden välinen järjestys ratkaistaan sijoitus kerallaan. Mikäli kaikilla tasapisteissä olevilla joukkueilla ei ole keskinäisiä otteluita ohitetaan kohdat 1-3.


title: Roller Derby Suomi Cupin kausi 2015

text: Luovutusvoitto Kalliolle.


title: Roller Derby Suomi Cupin kausi 2015

text: Lopputurnaus pelattiin 21.11.2015 Pasilan urheiluhallissa Helsingissä.


title: Roller Derby Suomi Cupin kausi 2015

text: Runkosarjan viimeisen piti karsia ensi kauden cup-paikasta I-divisioonan voittajan kanssa. Koska Lahti luopui koko sarjasta, I-divisioonan voittanut Oulu nousi ensi kauden Suomi Cupiin ilman karsintaa.


title: Ephemeral

text: Ephemeral on Insomniumin EP-levy, joka julkaistiin 19. syyskuuta 2013. Nimikappale Ephemeral julkaistiin myöhemmin "Shadows of the Dying Sun" -albumilla.


title: Surusoitto

text: Surusoitto (opus 111b) on Jean Sibeliuksen säveltämä urkusävellys. Hän sävelsi sen vuonna 1931 pikavauhtia parissa päivässä Johanneksen kirkossa pidettyyn ystävänsä Akseli Gallen-Kallelan siunaustilaisuuteen. Kalevi Kiviniemi löysi käsin kirjoitetun version siitä noin vuonna 2005. "Surusoitto" on julkaistu myös painettuna, mutta se poikkeaa tästä ensimmäisestä, käsin kirjoitetusta teoksesta.


title: Surusoitto

text: Aino Sibeliuksen mukaan teos olisi peräisin kahdeksannesta sinfoniasta, jonka Sibelius poltti. Kiviniemi sanoo sävellyksestä:


title: Erilaiset ystävät

text: Erilaiset ystävät ("Any Day Now") on yhdysvaltalainen draamasarja, jota esitettiin Lifetime-kanavalla vuodesta 1998 vuoteen 2002. Sarjan pääosia näyttelevät Annie Potts ja Lorraine Toussaint. Heidän roolihenkilönsä Mary Elizabeth eli "M.E." O'Brien Sims (Potts) ja Rene Jackson (Toussaint) ovat säilyttäneet lapsuusajan ystävyytensä huolimatta rodullisesta ja sosioekonomisesta eriarvoisuudestaan.


title: Erilaiset ystävät

text: Sarjan alussa Rene palaa monien vuosien jälkeen kotikaupunkiinsa, Alabaman Birminghamiin, menestyneenä asianajajana ja "sinkkuna". Siellä hän kohtaa jälleen lapsuudenystävänsä, työväenluokkaisen ja perheellisen M.E:n. Naisten keskinäinen ystävyys ei kuitenkaan ole kuollut tai edes haalistunut, vaikka menneisyyden ja nykyisyyden varjot haastavatkin sen.


title: Erilaiset ystävät

text: Sarjassa tärkeässä osassa ovat myös päähenkilöiden lapsuuteen 1960-luvulle sijoittuvat takautumat, joissa heitä esittävät lapsinäyttelijät Mae Middleton ja Shari Dyon Perry. Tuolloin rotusorto oli yleistä Yhdysvaltain etelävaltioissa. Asiaa toi erityisesti esiin se, että Renen isä oli mustien kansalaisoikeusliikkeen paikallinen aktiivi.


title: Erilaiset ystävät

text: Sarjan englanninkielinen nimi on otettu Chuck Jacksonin vuoden 1962 kappaleesta "Any Day Now", joka tuo yhtymäkohdan yhdysvaltalaiseen mustien kansalaisoikeusliikkeeseen. Kappale on myös sarjan tunnusmusiikkina Lori Perryn esittämänä.


title: Unbreakable (EP)

text: Unbreakable on suomalaisen power metal -yhtye Stratovariuksen EP-levy, joka julkaistiin tammikuussa 2013 levymerkillä earMusic.


title: Unbreakable (EP)

text: Kappaleet 2–5 ovat uudelleenmasteroituja versioita yhtyeen aiemmasta tuotannosta. EP:n kansitaiteen toteutti Gyula Havancsák.


title: Ștefan Vodă

text: Ștefan Vodă () on pikkukaupunki ja Ștefan Vodăn piirin keskus Etelä-Moldovassa, maan kaakkoiskulmassa, lähellä Ukrainan Odessan alueen rajaa. Ștefan Vodăsta on maanteitse, Căușenin ja Anenii Noin kautta, noin 100 kilometriä siitä luoteessa sijaitsevaan pääkaupunki Chișinăuhun. Ukrainan Odessaa kohti vievän maantien rajanylityspisteeseen on noin 50 kilometriä.


title: Ștefan Vodă

text: Ștefan Vodăssa on Moldovan tilastokeskuksen arvion mukaan noin 8 600 ja koko maaseutuvaltaisessa piirissä 71 000 asukasta (2014). Kaupunki on kasvanut jonkin verran viime vuosikymmenen aikana; vuonna 2004 asukkaita oli 7 768 (piirissä 70 594). Tuolloin kaupungin asukkaista 81,1 prosenttia oli etnisesti moldovalaisia, 7,1 prosenttia ukrainalaisia, 7,7 prosenttia venäläisiä. Koko piirissä vastaavat osuudet olivat 92,5 %, 3,1 % ja 2,7 %.


title: Ștefan Vodă

text: Lähin rautatieyhteys on Căușeni, noin 29 kilometriä luoteeseen.


title: Daqing

text: Daqing (, pinyin: Dàqìng Shì) on prefektuuritason kaupunki Koillis-Kiinassa Heilongjiangin maakunnassa. Kaupunki kasvoi öljyntuotannon ympärille 1960- ja 1970-luvuilla. Kaupungin keskusta sijaitsee linnuntietä noin 140 kilometriä maakunnan pääkaupunki Harbinista luoteen. Prefektuurin pinta-ala on 22 161 neliökilometriä. Vuonna 2010 kaupungissa oli 2 904 532 asukasta.


title: Daqing

text: Öljyntuotanto Daqingin alueella alkoi vuonna 1959 ja se alkoi kasvaa nopeasti Mao Zedongin kehotettua valtion ryhtyvän toimiin öljyntuotannon kasvattamiseksi helmikuussa 1960. Kiinan suhteet Neuvostoliittoon olivat huonontuneet ja maa pyrki lisäämään energiaomavaraisuuttaan. Kaupunkiin tuotiin 40 000 työntekijää ja kaupungin rakentaminen valmistui vuonna 1963. Valtion propagandassa kaupunkia käytettiin esimerkkinä tehokkuudesta. Propagandakoneisto teki erityisen tunnetuksi mallityöläisenä esitetyn Wang Jinxinin, jota kulttuurivallankumouksen kannattajat pitivät sittemmin esimerkkinään. Kaupungista tulikin maailman neljänneksi suurin öljyntuotantoalue ja suurin laatuaan Kiinassa. Öljyntuotannon määrä on sittemmin tippunut huipustaan. 1990-luvulla valtio on myös vähentänyt omistamiaan teollisuuslaitoksia Koillis-Kiinan niin sanotulla ruostevyöllä, johon Daqingkin kuuluu. Leikkaukset johtivat suuriin mielenosoituksiin vuonna 2002, jotka herättivät kansainvälistäkin huomiota kokonsa takia.


title: Daqing

text: Piirikuntatasolla prefektuuri jaetaan viiteen kaupunkipiiriin, kolmeen piirikuntaan ja yhteen autonomiseen piirikuntaan seuraavasti:


title: Daqing

text: Vuonna 2012 Daqingin bruttokansantuote oli yhteensä 400,05 miljardia renminbiä. Suurimmat kaupungin teollisuuden alat ovat maakaasun ja öljyn tuotanto, petrokemia, elintarviketeollisuus, rakennusmateriaalien tuotanto ja laiteteollisuus. Öljyn ja maakaasuntuotanto on näistä selkeästi suurin sen vastatessa 73,7 % kaupungin koko teollisesta tuotannosta. Vuoteen 2005 saakka Daqingissa tuotettiin 50 miljoonaa tonnia öljyä vuosittain, mutta vuonna 2010 tuotannon arvioitiin tippuvan 30 miljoonaan tonniin ja vuonna 2020 edelleen 20 miljoonaan tonniin.


title: Mitä näitä nyt oli

text: Mitä näitä nyt oli on suomalaisen industrial metal -yhtye Turmion Kätilöiden kokoelma-albumi. Se julkaistiin 6. heinäkuuta 2012 levymerkillä Spinefarm Records.


title: Cantemir

text: Cantemir (, ) on pikkukaupunki ja Cantemirin piirin keskus Etelä-Moldovassa. Kaupungin keskustasta noin 1,5 kilometriä luoteeseen virtaa Prutjoki, jossa kulkee Moldovan ja Romanian välinen rajaa.


title: Cantemir

text: Cantemirista on maanteitse, noin 120 kilometriä pääkaupunki Chișinăuhun. Kaupungin itäpuolella on Moldovan rautateiden rautatieasema "Cania". Sieltä on ainakin periaatteellinen ratayhteys Prutjoen yli Romaniaan.


title: Cantemir

text: Cantemirissä on Moldovan tilastokeskuksen arvion mukaan noin 5 800 ja koko maaseutuvaltaisessa piirissä 62 300 asukasta (2014). Kaupunki on kasvanut huomattavasti viime vuosikymmenen aikana; väestönlaskennassa 2004 asukkaita kirjattiin 3  872 (piirissä 60 001 ). Tuolloin kaupungin asukkaista 76,4 prosenttia oli etnisesti moldovalaisia, 8,3 % bulgarialaisia, 7,1 % venäläisiä ja 4,0 % ukrainalaisia. Koko piirissä vastaavat osuudet olivat 88,3 %, 6,2 %, 1,2 % ja 1,6 %.


title: Telenești

text: Telenești (, ) on pikkukaupunki ja Teleneștin piirin keskus Keski-Moldovassa. Teleneștistä on 93 kilometriä pääkaupunki Chișinăuhun. Kaupunkiin ei ole rautatieyhteyttä. Lähin asema on Călărași, joka sijaitsee noin 30 kilometriä etelään.


title: Telenești

text: Teleneștissä on Moldovan tilastokeskuksen arvion mukaan noin 8 100 ja koko piirissä 73 100 asukasta (2014). Vuonna 2004 asukkaita kirjattiin 6 855 (piirissä 70 126 ).


title: Garges-lès-Gonesse

text: Garges-lès-Gonesse () on Ranskan kunta ja 41 000 asukkaan kaupunki Pariisin pohjoispuolen esikaupunkivyöhykkeellä. Se kuuluu Sarcellesin departementtiin Île-de-Francen hallintoalueella.


title: Garges-lès-Gonesse

text: Hyvin kaupungistunut kunta sijaitsee lähellä Le Bourget’n lentoasemaa. Garges–Sarcelles-asemalle kulkee RER-juna D.


title: Garges-lès-Gonesse

text: Garges muodostaa yhdessä Sarcellesin, Arnouvillen, Villiers-le-Belin ja Gonessen kuntien kanssa alueellisen yhteenliittymän nimeltä "Communauté d'agglomération Val de France".


title: Hank Moody

text:
Henry James ”Hank” Moody on kuvitteellinen hahmo, joka esiintyy päähenkilönä Showtimen draamasarjassa "Californication". Hank on menestynyt kirjailija, jonka tuotantoa ja elämäntavoitteita häiritsevät alkoholi, päihteet ja erityisesti vaihteleva suhde pitkäaikaiseen (ex-)naisystävään, Karen van der Beekiin, sekä parin yhteiseen tyttäreen Rebecca ’Becca’ Moodyyn.
Hankin taipumus ajautua ongelmiin aiheuttaa useita koomisia käänteitä pitkin sarjaa, ja läpi tuotantokausien hän pyrkiikin selvittelemään lähipiirissään ja elämässään aiheuttamiaan sotkuja.


title: Hank Moody

text: Sarjassa Hank Moodya näyttelee David Duchovny.


title: Hank Moody

text: Hank on kotoisin Long Islandilta, mutta muuttaa nuoruudessaan New Yorkiin. Kaupungissa hän tapaa Karenin, joka pian parin alettua tapailla tulee raskaaksi ja synnyttää heidän yhteisen tyttärensä Beccan. Juuri ennen sarjan alkua Hank kirjoittaa menestysromaaninsa God Hates Us All, jonka elokuvaversion käsikirjoitus lopulta vie perheen Los Angelesiin, kaupunkiin, joka on sarjan seitsemän tuotantokauden päätapahtumapaikka.


Hangzhou Xiaoshanin kansainvälinen lentoasema () on kansainvälinen lentoasema Zhejiangin maakunnan pääkaupungin Hangzhoun Xiaoshanin kaupunkipiirissä, noin 27 kilometrin päässä Hangzhoun keskustasta. Lentoasema palvelee vuosittain noin 28 miljoonaa matkustajaa Kiinan sisäisessä liikenteessä. Lentoasemalta on lisäksi säännölliset yhteydet Euroopan, Aasian, Afrikan ja Lähi-idän suurimpiin kaupunkeihin. Air China, China Southern Airlines ja Xiamen Airlines käyttävät lentoasemaa yhtenä solmukohdistaan. Vuonna 2014 lentoasema oli Kiinan kymmenenneksi suurin matkustajamäärillä mitattuna ja seitsemänneksi suurin rahtimäärissä mitattuna.


title: Hangzhou Xiaoshanin kansainvälinen lentoasema

text: Lentoaseman rakennus suoritettiin kolmessa vaiheessa. Ensimmäisen vaiheen rakennus alkoi heinäkuussa 1997. Vaihe saatiin päätökseen, ja asema avattiin liikenteelle 30. joulukuuta 2000. Samalla se korvasi vanhan Hangzhou Jianqiaon lentoaseman, joka oli sekä siviili- että sotilaskäytössä. Maaliskuussa 2004 Hangzhou Xiaoshanin lentoasemasta tuli virallisesti kansainvälinen, kun maahanmuutto- ja tullitilat valmistuivat. Toinen 3 600 metriä pitkä kiitotie saatiin valmiiksi, ja terminaalilaajennukset aloitettiin 2012.


title: Lapin Helvetti (Terveiden Käsien albumi)

text: Lapin Helvetti on Terveiden Käsien studioalbumi. Albumin julkaisi Svart Records 6. maaliskuuta 2015 CD:nä ja LP:nä.


text: Albumi nousi Suomen virallisen listan sijalle 29.


title: Șoldănești

text: Șoldănești (, ) on pikkukaupunki ja Șoldăneștin piirin keskus Keski-Moldovassa. Șoldănești sijaitsee maanteitse 80,7 kilometriä Pohjois-Moldovan keskuskaupunki Bălțista itään kohti Transnistrian Rîbnițaa (41,7 km) johtavien kulkuyhteyksien varrella. Pääkaupunki Chișinău on etelässä, maanteitse noin 105 kilometrin etäisyydellä. Șoldăneștissa on rautatieasema.


title: Șoldănești

text: Șoldăneștissä on Moldovan tilastokeskuksen arvion mukaan 7 500 ja koko piirissä 42 400 asukasta (2014). Vuonna 2004 asukkaita kirjattiin 6 304 (piirissä 42 227). Väestöstä moldovalaisia oli tuolloin 91,8 prosenttia (piirissä 95,6 %), ukrainalaisia 3,7 % (2,5 %) ja venäläisiä 3,2 % (0,9 %).


title: Fudan-yliopisto

text: Fudan-yliopisto on Kiinan Shanghaissa sijaitseva yksi maan tunnetuimmista yliopistoista.


title: Fudan-yliopisto

text: Fudan-yliopisto perustettiin Fudanin julkisen koulun nimellä vuonna 1905. Sen perustaja Ma Xianbo oli ammatiltaan opettaja ja tuli korkeassa asemassa olleesta katolilaisesta suvusta. Oppilaitos nimettiin yliopistoksi vuonna 1917. Vuonna 1937 alkaneen Kiinan–Japanin sodan aikana yliopiston toiminta siirrettiin Chongqingiin monien muiden Kiinan virastojen ja laitosten tavoin. Yliopisto palasi Shanghaihin vuonna 1946. Kiinan kommunistien voitettua Kiinan sisällissodan vuonna 1949 koulujärjestelmään tehtiin muutoksia. Tämän johdosta Fudan-yliopisto menetti vuonna 1953 laki-, talous- ja maataloustiedekuntansa. Toisaalta muista yliopistoista siirrettiin tiedekuntia ja tutkijoita Fudan-yliopiston alaisuuteen. Fudan sai ammattitiedekuntansa takaisin vuonna 1978 uusien uudistuksien myötä. Vuonna 2000 Shanghain lääketieteelinen yliopisto liitettiin Fudan-yliopistoon.


title: Fudan-yliopisto

text: Vuonna 2007 Fudan-yliopisto sisälsi 17 koulua, 70 tiedekuntaa, 226 tutkimuslaitosta ja 30 laboratoriota. Fudanin tunnetuimpia oppialoja ovat esimerkiksi filosofia, kiinan kieli, kemia, biologia, journalismi ja matematiikka.


title: Fudan-yliopisto

text: QS World University Rankings listasi yliopiston sijalle 71 maailman ja sijalle 22 Aasian parhaiden yliopistojen joukossa vuonna 2014.


title: Lepakkotuoli

text: Lepakkotuoli on kevytrakenteinen nojatuoli, joka muodostuu osiin purettavissa olevasta putkirungosta ja sen varaan ripustetusta, nahasta tai markiisikankaasta ommellusta istuinvaatteesta. Tuolista tuli Suomessakin suosittu nuorten kotien ja vapaa-ajanasuntojen kevyt ja siirreltävä kaluste 1950–1960-luvuilla.


title: Lepakkotuoli

text: Ensimmäisen lepakkotuolin toi markkinoille argentiinalainen Grupo Austral vuonna 1938, ja tuoli sai yhtiökumppanien Antonio Bonet Castellana, Juan Kurchan ja Jorge Ferrari Hardoy sukunimien alkukirjainten mukaan nimen BKF-tuoli (). Se oli moderni versio alun perin sotilasleirikäyttöön 1870-luvulla tehdystä kokoontaittuvasta "Paragon-telttatuolista". 1900-luvun alussa siitä kehitettiin Libyan Tripolissa Italian siirtomaahallinnon tarpeisiin valmistettu "Tripolina-tuoli", ja tästä edelleen kehitettiin BKF-tuoli erään Buenos Airesiin valmistuvan modernin asuinkerrostalon sisustuksen osaksi. Aiemmin muun muassa Le Corbusierin kanssa työskennellyt suunnittelijakolmikko korvasi esikuvien puurungon ja metallinivelet teräsputkista taivutetuilla runko-osilla, joiden neljä alataivetta toimivat tuolin jalkoina ja neljä ylätaivetta istuinvaatteen ripustuskulmina.


title: Lepakkotuoli

text: BKF-tuoli oli näytteillä "Salon de Artistas Decoradores" -sisustusnäyttelyssä, josta sen keksi New Yorkin Modernin taiteen museon johtaja Edgar Kaufmann Jr. ja otti sen museon kokoelmiin. Tuoli valittiin myös Frank Lloyd Wrightin Kaufmannin perheelle piirtämään Fallingwater-taloon.


title: Lepakkotuoli

text: Suomalaisen Artekin silloinen yhteistyöyritys Artek-Pascoe Inc. otti tuolin ensimmäisenä tuotantoon Yhdysvalloissa 1941. Yritys joutui kuitenkin vararikkoon 1948, minkä jälkeen lepakkotuolia valmisti Knoll-huonekaluyritys vuoteen 1951 saakka, muttei onnistunut saamaan sille patenttia lukuisten jäljitelmien tultua markkinoille. Tuolityyppi sai kuitenkin yhä useampia muunnelmia valmistajia eri maissa, ja siitä tuli nuorekkaan ja modernin sisustustyylin tärkeä tunnusmerkki 1950–1960-luvuilla. Knoll-museon intendentti Albert Pfeiffer pitää lepakkotuolia 1900-luvun menestyneimpänä tuolimallina.


title: Lepakkotuoli

text: Vuonna 2013 Bárbara Giménez Weinbaum kehitti BKF-suunnittelijatrion alkuperäisen luonnoksen pohjalta kahdenistuttavan "Butterfly Twin Chairin".


title: Neuvostoliitto (lehti)

text: Neuvostoliitto (, "Sovetskij Sojuz", vuoteen 1950 Neuvostoliittoa rakennetaan, СССР на стройке, "SSSR na strojke") oli useilla eri kielillä ilmestynyt Neuvostoliiton valtion kustantama aikakauslehti, jota julkaistiin vuosina 1930–1939 ja uudelleen toisen maailmansodan jälkeen 1949–1991. Suomenkielisenä se ilmestyi vuodet 1957–1991.


title: Neuvostoliitto (lehti)

text: Kirjailija Maksim Gorkin perustama lehti ilmestyi aluksi venäjän lisäksi myös englanniksi, ranskaksi sekä saksaksi ja ennen toista maailmansotaa lehteä alettiin julkaisemaan vielä espanjaksi vuonna 1937. Muita kieliä olivat kiina (1950), korea (1954), japani (1955), arabia, serbokroaatti, urdu ja hindi (1956), suomi ja romania (1957), unkari (1958), mongoli (1960), bengali (1967), vietnam (1968) sekä italia (1969).


title: Neuvostoliitto (lehti)

text: Neuvostoliitto-lehteä oli parhaimmillaan myynnissä yli 130 maassa. Sen kääntämisesti ja painamisesta huolehti Moskovassa toiminut kirjankustantamo Progress. Lehden julkaisu lopetettiin joulukuussa 1991 Neuvostoliiton lakkauttamisen myötä.


title: Neuvostoliitto (lehti)

text: Suurimman osan ajastaan nelivärisenä ilmestynyt lehti sisälsi artikkeleita muun muassa Neuvostoliiton taloudesta, tieteestä, teknologiasta, taiteesta, kulttuurista ja urheilusta sekä myös maan tavallisten kansalaisten elämästä. Pääpaino oli Neuvostoliiton taloudellisten, tieteellisten ja teknisten saavutuksien esittelyssä. Lehdessä oli myös palsta, jossa vastattiin lukijoiden Neuvostoliittoa koskeviin kysymyksiin sekä lapsille ja naisille tarkoitetut osiot. Luoteeltaan se oli propagandistinen, mutta ei kuitenkaan sisältänyt ideologisia artikkeleita.


title: Neuvostoliitto (lehti)

text: Neuvostoliitto-lehti tunnettiin alusta lähtien laadukkaasta kuvajournalismistaan. Sen valokuvaajina toimi lukuisia alan merkittäviä neuvostoliittolaisia nimiä, kuten Max Alpert, Anatoli Garanin, Jevgeni Haldei, Boris Ignatovitš, El Lisitski, Mark Markov-Grinberg, Georgi Petrusov, Aleksandr Rodtšenko ja Arkadi Šajkhet. Lehden kuvituksen tasoa korosti myös painamiseen käytetty poikkeuksellisen hyvälaatuinen paperi.


title: Ghost Town (Pocon albumi)

text: Ghost Town on country rock-yhtye Pocon 17. albumi vuodelta 1982.


title: Inamorata (albumi)

text: Inamorata on country rock-yhtye Pocon 18. albumi vuodelta 1984.


title: Legacy (Pocon albumi)

text: Legacy on country rock-yhtye Pocon 19. albumi vuodelta 1989.


title: Running Horse

text: Running Horse on country rock-yhtye Pocon 20. albumi vuodelta 2002.


title: Kankare

text: Kankare voi tarkoittaa seuraavia:


title: Longhaired Redneck

text: Longhaired Redneck on David Allan Coen levy vuodelta 1976.


title: Rides Again

text: Rides Again on David Allan Coen levy vuodelta 1977.


title: Texas Moon

text: Texas Moon on David Allan Coen levy vuodelta 1977.


title: 1198 Atlantis

text: 1198 Atlantis on pikkuplaneetta, joka kuuluu Marsin radan leikkaaja-asteroideihin. Sen löysi K. Reinmuth Heidelbergissä vuonna 1931. Pikkuplaneetta sai nimensä myyttisen uponneen Atlantiksen saaren mukaan. Nimeä ehdotti G. Stracke. Ennen nimeämistään tämä asteroidi tunnettiin väliaikaisella tunnuksella 1931 RA. Koska Atlantiksen absoluuttinen magnitudi (H) on 14,4, sen läpimitta on todennäköisesti välillä 3–7 kilometriä.


title: Pandaceae

text: Pandaceae on muutamalajinen trooppinen kasviheimo koppisiemenisten Malpighiales-lahkossa.


title: Pandaceae

text: Pandaceae-kasvit ovat ainavihantia pensaita tai puita, joiden oksat ovat usein hyvin vahvasti vaakatasoisia ja näyttävät lehtineen kerrannaislehdiltä. Lehtiasento on kierteinen ja lehdet ovat korvakkeellisia. Kukinnot ovat tyypiltään vaihtelevia. Kukat ovat pieniä ja huomaamattomia, yksineuvoisia, ja sijaitsevat kaksikotisesti. Hedekukissa on kymmenen tai 15 hedettä ja emiön surkastuma. Emikukkien yhdislehtinen sikiäin on kehänpäällinen, vartaloton; luotit siirottavia. Hedelmä on luumarja.


title: Pandaceae

text: Pandaceae kasvaa Afrikassa Guinean lahtea ympäröivillä alueilla ja Kaakkois-Aasiasta Uuteen-Guineaan ulottuvalla alueella.


title: Pandaceae

text: Pandaceae-heimoon kuuluu kolme sukua ja 15 lajia, joista kymmenen on suvussa "Microdesmis". Lähin sukulaisheimo on Irvingiaceae. Aiemmin lähimpinä sukulaisina on pidetty tyräkkikasveja (Euphorbiaceae).


title: Pandaceae

text: Heimon suvut ovat "Galearia", "Microdesmis" ja "Panda".


title: The Allman Brothers Band (albumi)

text: The Allman Brothers Band on The Allman Brothers Bandin esikoisalbumi vuodelta 1969.


title: Idlewild South

text: Idlewild South on The Allman Brothers Bandin toinen studiolevy vuodelta 1970.


title: Karkkilan lukio

text: Karkkilan lukio on Karkkilan kaupungin ylläpitämä lukiokoulutuksen yksikkö. Lukion tämänhetkinen rehtori on Heidi Handolin-Kiilo.


title: Karkkilan lukio

text: Karkkilan yhteiskoulu perustettiin vuonna 1913 ensimmäisten suomenkielisten koulujen joukossa. Sen yhteyteen perustettiin lukio vuonna 1949. Yksityiskoulusta kunnan ylläpitämäksi lukioksi Karkkilan lukio muutettiin vuonna 1976.


title: Annie Potts

text: Anne Hampton ”Annie” Potts (s. 28. lokakuuta 1952) on yhdysvaltalainen elokuva- ja televisionäyttelijä. Tunnetuin hän on sivurooleista elokuvissa "Ghostbusters" (1984), "Ghostbusters II" (1989) ja "Elvis Has Left the Building" (2004) sekä Bo Peepin ääniroolista elokuvissa "Toy Story – leluelämää" ja "Toy Story 2". Television puolella hän on esiintynyt muun muassa toisessa pääosassa draamasarjassa "Erilaiset ystävät" (1998–2002).


title: Alajärven lukio

text: Alajärven lukio on Alajärven kaupungin ylläpitämä lukiokoulutuksen yksikkö. Lukion tämänhetkinen rehtori on Marko Timo. Lukiossa on noin 200 oppilasta.


title: Eat a Peach

text:
Eat a Peach on The Allman Brothers Bandin levy vuodelta 1972. Levy on sekä studio ja livelevy. Live osuudet nahoitettiin
12-13. maaliskuuta ja 27. kesäkuuta 1971 Fillmore East:ssä.


title: Luettelo Aku Ankan taskukirjoista (Mini-taskarit)

text: Tämä on luettelo Mini-taskareista. Mini-taskarit ovat tavallisia Aku Ankan taskukirjoja pienempiä kooltaan, mutta niissä on enemmän sivuja. Ensimmäinen Mini-taskari julkaistiin vuonna 2007, viimeinen vuonna 2011; yhteensä niitä julkaistiin 17 kappaletta.


title: Win, Lose or Draw

text: Win, Lose or Draw on The Allman Brothers Bandin levy vuodelta 1975.


title: Hollywood Be Thy Name

text: Hollywood Be Thy Name on Dr. Johnin livelevy vuodelta 1975.


title: OPR-Vakuus

text: OPR-Vakuus Oy on suomalainen rahoitusalan konserni. Yhtiön palveluita ovat kulutusluotot, yrityslainat ja verkkomaksupalvelu. Yhtiö ottaa vastaan osakesijoituksia yleisöltä, mutta ei ole listautuneena pörssiin.


title: OPR-Vakuus

text: OPR-Vakuus on perustettu vuonna 2005 ja sillä on noin 500 000 asiakasta. Yhtiö toimii Suomen lisäksi Ruotsissa, Tanskassa, Tšekissä ja Hollannissa.


title: OPR-Vakuus

text: OPR-Vakuus tarjoaa kuluttajille lyhyt- ja pitkäaikaisia vakuudettomia luottoja tuotenimillä "Ostosraha" ja "Pikavippi". Lisäksi yhtiö tarjoaa "Everyday"-nimistä kulutusluottoa, joka yhtiön mukaan on kuin "luottokortti kännykässä". Ruotsissa ja Tšekissä vastaava tuote on nimellä "Everyday+".


title: OPR-Vakuus

text: Yritysasiakkaille OPR-Vakuus tarjoaa luottoja nimellä "Yritysluotto". Se on pk-yrityksille suunnattu vakuudeton lyhytaikainen rahoituspalvelu.


title: OPR-Vakuus

text: Verkkokaupoille yhtiö tarjoaa "Everyday"-nimistä lasku- ja osamaksupalvelua. Yhtiön mukaan palvelun kautta voi maksaa 6000 verkkokaupassa.


title: OPR-Vakuus

text: Vuonna 2014 yhtiö oli laajenemassa myös Slovakiaan. Yhtiö kuitenkin perui suunnitelman Slovakiassa kuluttajalainoihin säädetyn korkokaton vuoksi.


title: OPR-Vakuus

text: OPR-Vakuus on suomalaisessa omistuksessa.


title: OPR-Vakuus

text: Vuodesta 2011 alkaen yhtiö on ottanut vastaan yleisösijoituksia etuoikeutettuihin osakkeisiinsa. "Tuottoa.fi"-nimellä markkinoidun osakeohjelman seurauksena yhtiöllä oli lokakuun alussa 2015 lähes 900 omistajaa, jotka olivat sijoittaneet yhtiöön noin 28 miljoonaa euroa. Osakkeille yhtiö maksaa yhtiöjärjestyksessä määrättyä kiinteää osinkoa, jonka suuruus riippuu sijoitusajasta. Kiinteä osinkoprosentti, joka ei riipu yhtiön tuloksesta, on Suomessa epätavallinen.


title: OPR-Vakuus

text: Yhtiön taloudellinen kehitys on ollut nousujohteinen. Yhtiö on ollut voitollinen vuosina 2007–2014. Taseen loppusumma vuonna 2014 oli 54 miljoonaa euroa. Yhtiö on laajentumassa ulkomaille, joissa sillä oli vuonna 2014 yli 10 000 asiakasta.


title: OPR-Vakuus

text: OPR-Vakuus Oy on konsernin emoyhtiö. Konserniin kuuluvat emoyhtiön kokonaan omistamat "OPR-Yritysrahoitus Oy" ja "Everyday Finance Oy". Konserniin kuuluu myös useita ulkomaisia yhtiöitä, jotka ovat Everyday Finance Oy:n joko suoraan tai välillisesti omistamia tytäryhtiöitä.


title: Ochnaceae

text: Ochnaceae on koppisiemenisten Malpighiales-lahkoon kuuluva kasviheimo, jonka tunnetuimpia edustajia ovat mikinpensaat ("Ochna"), meduusapuu ("Medusagyne oppositifolia") ja bongossipuut ("Lophira").


title: Ochnaceae

text: Ochnaceae-heimo käsittää ainavihantia puita, joiden lehdet ovat tavallisesti sahalaitaisia, korvakkeellisia ja vahva- ja tiheäsuonisia.


title: Ochnaceae

text: Heimo on levinnyt tropiikkiin, erityisesti lajeja on Brasiliassa.


title: Ochnaceae

text: Ochnaceae kuuluu Malpighiales-lahkon sukupuussa haaraan, jossa ovat myös hemot Bonnetiaceae, Clusiaceae, Calophyllaceae, Hypericaceae (kuismakasvit) ja Podostemaceae. Kehityshaaralle ovat ominaisia mm. eräät flavonit, heikosti kehittynyt karvoitus, laakea ja kontortti teriö, runsas hetiö, mesiäisen puuttuminen ja kotahedelmä.


title: Ochnaceae

text: Heimossa on 27 sukua ja 495 lajia, jotka jaetaan seuraaviksi alaheimoiksi ja tribuksiksi:


title: Ochnaceae

text: Alaheimo 1. Ochnoideae Burnett. Lehdet vuorottaisesti, usein nahkeita, melko teräväsahaisia; korvakkeet suomumaisia, voimakassuonisia, silposuonisia, ripsulaitaisia; verhiö melko kalvomainen; ponnet avautuvat rei'illä; vartalo toisinaan sikiäimen tyveen kiinnittyvä. Sukuja 27, lajeja 495 tropiikissa, erityisesti Brasiliassa. Neljä tribusta:


title: Ochnaceae

text: Alaheimon suvut ovat "Adenarake, Blastemanthus, Brackenridgea, Campylospermum, Cespedesia, Elvasia, Euthemis, Fleurydora, Godoya, Gomphia, Idertia, Indosinia, Krukoviella, Lophira, Luxemburgia, Neckia, Ochna, Ouratea, Perissocarpa, Philacra, Poecilandra, Rhabdophyllum, Rhytidanthera, Sauvagesia, Schuurmansia, Schuurmansiella, Sinia, Testulea, Pellegrin, Tyleria, Wallacea".


title: Ochnaceae

text: Alaheimo 2. Medusagynoideae Reveal. Vain yksi laji: meduusapuu ("Medusagyne oppositifolia"), joka kasvaa hyvin harvinaisena Seychelleillä. Sen kaarna on huomattavan kuituinen kuin katajalla; lehdet vastakkain, hammaslaitaisia, selvästi verkkosuonisia; terälehdet kontortteja; heteitä paljon; vartalot kiinnittyvät emien laitaan; avautuneen hedelmän liuskat jäävät yläpäästään kiinni keskipylvääseen.


title: Ochnaceae

text: Alaheimo 3. Quiinoideae Luersson. Lehdet vastakkain tai kiehkuroissa, toisinaan lehdykkäisiä tai syväliuskaisia, vahvakorvakkeisia, vahvasuonisia, korvakkeet karvaisia; limakanavat hyvin kehittyneitä; verholehdet karvaisia; hedelmä usein marjamainen. Sukuja neljä, lajeja 55 trooppisessa Amerikassa. Runsaslajisimmat suvut ovat "Quiina" (25-34 lajia) ja "Lacunaria" (8-12 lajia). Muut suvut ovat "Froesia" ja "Touroulia".


title: Annales

text: Annales voi tarkoittaa jotain seuraavista:


title: Folke Öhman

text: Folke Öhman on ollut Paraisten kaupunginjohtaja 1. maaliskuuta 2002 lähtien. Hän jää eläkkeelle huhtikuun alusta 2015. Hän perustelee eläkkeelle jäämistään sillä, että on alkamassa muutosprosessi, jonka aikana johtajan on hyvä olla sama henkilö koko ajan. Hän puolustaa Paraisten luontoa. Hänen seuraajakseen valittiin Patrik Nygrén.


title: Pasi Katajamäki

text: Pasi Katajamäki (s. 25. kesäkuuta 1957 Eurajoki) oli Länsi-Suomi-sanomalehden vastaava päätoimittaja vuodesta 2008 vuoteen 2014. Hän on puoluepoliittisesti sitoutumaton. Hän on työskennellyt Länsi-Suomen toimituksessa vuodesta 1983.


title: Vesa Lötjönen

text: Vesa Lötjönen on Siilinjärven kunnanjohtaja. Hän on koulutukseltaan filosofian maisteri. Siilinjärven valtuusto valitsi hänet johtajaksi vuonna 2009. Sitä ennen hän toimi Kaavin kunnanjohtajana.


title: Borja Vidal

text: Borja Vidal Fernández Fernández (s. 25. joulukuuta 1981 Valdés, Asturia, Espanja) on espanjalais-qatarilainen käsipalloilija. Hän edustaa qatarilaista Al-Qiyadaa ja Qatarin käsipallomaajoukkuetta. Vidal on 206 senttimetriä pitkä ja painaa 123 kilogrammaa. Hän pelasi ennen koripalloa.


title: Borja Vidal

text: Vidal aloitti käsipallon vuonna 2005. Vuodet 2005-2011 hän edusti seuroja Espanjan pääsarjassa. Vuodet 2011-2013 Vidal edusti ranskalaista HBC Nantesia. Vuonna 2013 hän siirtyi qatarilaiseen Al-Qiyadaan ja sai edustusoikeuden myös Qatarin käsipallomaajoukkueeseen, jonka riveissä Vidal saavuttikin MM-hopeaa kotikisoista tammikuussa 2015.


title: Borja Vidal

text: Vidal pelasi vuodet 1999-2005 ammattilaistasolla koripalloa. Vuodet 1999-2001 hän pelasi Espanjan pääsarjan Joventut Badalonassa. Vuodet 2003-2004 hän vietti italialaisessa Basket Napolissa.


title: Thierry Omeyer

text: Thierry Omeyer (s. 2. marraskuuta 1976 Mulhouse) on ranskalainen käsipallomaalivahti ja olympiavoittaja, joka edustaa Paris Saint-Germainia ja Ranskan käsipallomaajoukkuetta. Omeyeria pidetään yhtenä maailman parhaista maalivahdeista. Hänet valittiin vuonna 2008 maailman parhaaksi pelaajaksi, johon on Omeyeria ennen pystynyt vain kaksi maalivahtia. Omeyer on 192 senttimetriä pitkä ja painaa 93 kilogrammaa.


title: Thierry Omeyer

text: Omeyer edusti vuodet 1994-2000 ensimmäistä seuraansa, Sélestat HB:tä. Vuonna 2000 hän siirtyi Montpellier AHB:iin, jota hän edusti vuodet 2000-2006. Seuran paidassa Omeyer saavutti viisi Ranskan mestaruutta, viisi cupin voittoa sekä EHF Champions Leaguen voiton kaudella 2002-2003.


title: Thierry Omeyer

text: Vuodet 2006-2013 Omeyer pelasi Saksan Bundesliigan THW Kielissä, jossa hänelle kertyi kuusi Saksan mestaruutta, kuusi cup-mestaruutta ja peräti kolme Mestareiden liigan voittoa. Kauden 2013-2014 Omeyer pelasi jälleen Montpellier’ssa ja siirtyi vuonna 2014 nykyiseen seuraansa Paris Saint-Germainiin.


title: Thierry Omeyer

text: Omeyer debytoi Ranskan käsipallomaajoukkueessa vuonna 1999 ja on ollut joukkueen ykkösmaalivahti käytännössä siitä lähtien.


title: Thierry Omeyer

text: Omeyer on voittanut kaksi olympiakultaa, vuosina 2008 ja 2012. Vuonna 2008 hänet valittiin olympiaturnauksen parhaaksi maalivahdiksi. Omeyer on osallistunut kolmiin kesäolympialaisiin.


title: Thierry Omeyer

text: MM-kilpailuista Omeyer on saavuttanut neljä kultamitalia vuosilta 2001, 2009, 2011 ja 2015. Lisäksi MM-pronssia on tullut vuosilta 2003 ja 2005. Vuoden 2015 kisoissa Qatarissa hänet valittiin koko turnauksen parhaaksi pelaajaksi.


title: Thierry Omeyer

text: EM-kilpailuista Omeyer on saavuttanut kolme kultaa vuosilta 2006, 2010 ja 2014 sekä yhden pronssin vuodelta 2008. Vuoden 2006 EM-kisoissa hänet valittiin tähdistöjoukkueeseen.


title: Steven Ogg

text: Steven Ogg (s. 4. marraskuuta 1973 Calgary, Alberta) on kanadalainen näyttelijä.


title: Steven Ogg

text: Ogg tunnetaan parhaiten ääniroolistaan Trevor Philipsinä vuoden 2013 videopelissä "Grand Theft Auto V". Hän aloitti uransa vuonna 1999, mutta piti vuoden 2003 jälkeen kuusi vuotta taukoa muun muassa rakentaakseen talon Connecticutiin.


title: Steven Ogg

text: Ogg esittää Simonia amerikkalaisessa "The Walking Dead" -televisiosarjassa. Lisäksi hänellä on pieni äänirooli vuoden 2018 videopelissä "Red Dead Redemption 2".


title: Bonnetiaceae

text: Bonnetiaceae on pieni trooppinen puuvartisheimo koppisiemenisten Malpighiales-lahkossa. Läheisin sukulaisheimo on Clusiaceae.


title: Bonnetiaceae

text: Heimon kasvit ovat pensaita, joiden silmut ovat pitkäsuippuisia. Lehdet ovat melko läheikkäin ja kierteisesti sijaitsevia, lyhytruotisia ja pienihampaisia. Kukat ovat vaatimattomankokoisia ja sijaitsevat viuhkomaisissa kukinnoissa. Teriö on spiraalikierteinen eli kontortti, heteitä on paljon ja liiteluomainen kota sisältää paljon pieniä siemeniä.


title: Bonnetiaceae

text: Bonnetiaceae-kasveihin kuuluu kolme sukua ja 35 lajia, joista 30 on suvussa "Bonnetia" (30). Heimo kasvaa Kambodžassa ja Malaijien saaristossa sekä Kuubassa ja Etelä-Amerikassa.


title: Bonnetiaceae

text: Ikää heimolla lienee noin 53 miljoonaa vuotta. Sukujen keskinäinen sukulaisuus ilmaistaan kaavalla ["Bonnetia" ["Archytaea" + "Ploiarium"]].


title: Sammy Ameobi

text: Samuel Oluwaseyi J. "Sammy" Ameobi (s. 1. toukokuuta 1992 Newcastle upon Tyne, Englanti) on englantilais-nigerialainen jalkapalloilija, joka edustaa Boltonia. Pelipaikaltaan vasenjalkainen Ameobi on vasen laitahyökkääjä.


title: Sammy Ameobi

text: Ameobin kasvattajaseura on hänen kotikaupunkinsa Newcastle United, johon hän liittyi koulun jälkeen vuonna 2008. Seuran ykkösjoukkueessa Valioliigassa hän debytoi toukokuussa 2011 Chelsea FC:tä vastaan. Kaudella 2012–2013 Ameobi debytoi Eurooppa-liigassa pelaten viisi lohkovaiheen ottelua. Helmikuussa 2013 hän siirtyi lainalle Englannin mestaruussarjan Middlesbrough FC:hen, jota hän edusti kevätkauden pelaten yhdeksän ottelua, joissa syntyi yksi maali. Avausmaalinsa Valioliigassa Newcastlen paidassa Ameobi iski kaudella 2014–2015 Tottenham Hotspuria vastaan lokakuussa 2014. Kaudella 2014–2015 Ameobi on saanut hyvin peliaikaa.


title: Sammy Ameobi

text: 7. heinäkuuta 2015 Ameobi teki kauden 2015–2016 kestävän lainasopimuksen, tällä kertaa Cardiff Cityyn, joka pelasi tuolloin Englannin Mestaruussarjassa. 31. elokuuta 2016 Ameobi teki 6 kuukauden lainasopimuksen Boltonin kanssa.


title: Sammy Ameobi

text: 14. heinäkuuta 2017 Ameobi siirtyi pysyvällä siirolla Boltoniin. Hän teki seuran kanssa yhden kauden mittaisen sopimuksen.


title: Sammy Ameobi

text: Ameobi voi edustaa maajoukkuetasolla synnyinmaatansa Englantia tai Nigeriaa, johon hänellä on sukujuuria. Vuonna 2011 Ameobi pelasikin kaksi ottelua Nigerian alle 20-vuotiaiden maajoukkuessa. Vuodet 2011–2013 hän kuitenkin edusti Englannin alle 21-vuotiaita pelaten viisi peliä ilman osumia.


title: Sammy Ameobi

text: Ameobin isoveljet Shola ja Tomi Ameobi ovat myös ammattilaisjalkapalloilijoita. Stokessa pelaavaa Shola kuuluu Nigerian jalkapallomaajoukkueeseen ja Tomi on pelannut muun muassa Veikkausliigassa.


title: Ned Luke

text: Ned Luke (syntymänimeltään Ned von Leuck; s. 4. lokakuuta 1958 Danville, Illinois) on yhdysvaltalainen näyttelijä.


title: Ned Luke

text: Luke tunnetaan parhaiten roolistaan Michael De Santana myyntiennätyksiä rikkoneessa "Grand Theft Auto V" -videopelissä. Hän vastusti alun perin agenttinsa ehdottamaa videopelirooliin koe-esiintymistä, mutta muutti mielensä luettuaan käsikirjoituksen.


title: Ned Luke

text: Vuosina 2005–2009 Luke piti taukoa näyttelemisestä, ja avasi veljensä kanssa ravintolan kotikaupunkiinsa Danvilleen.


title: Mihail Devjatjarov (s. 1985)

text: Mihail Mihailovitš Devjatjarov (; s. 11. marraskuuta 1985 Tšusovoi) on venäläinen maastohiihtäjä. Hän oli erikoistunut sprintteihin. Devjatjarovin isä Mihail Devjatjarov on hiihdon olympiavoittaja vuodelta 1988.


title: Mihail Devjatjarov (s. 1985)

text: Devjatjarov debytoi maastohiihdon maailmancupissa lokakuussa 2003 Düsseldorfin vapaan sprintissä sijoittuen sijalle 66. Ensimmäiset maailmancupin pisteensä hän saavutti lokakuussa 2004 niin ikään Düsseldorfin vapaan sprintistä sijoituttuaan sijalle 24. Ensimmäisen ja tähän mennessä ainoan maailmancupin osakilpailuvoittonsa Devjatjarov saavutti maaliskuussa 2007 Tukholman perinteisen sprintistä.


title: Mihail Devjatjarov (s. 1985)

text: Devjatjarov osallistui vuoden 2010 talviolympialaisten sprinttiin Vancouverissa ollen kahdeksas. MM-kilpailuissa Devjatjarov on kilpaillut kolmesti sijoittuen parhaimmillaan sijalle 15 vuoden 2007 MM-kilpailuiden sprintissä Sapporossa. Vuonna 2005 Devjatjarov saavutti nuorten MM-pronssia Rovaniemeltä 20 kilometrin kilpailusta.


title: Mihail Devjatjarov (s. 1985)

text: Devjatjarov lopetti uransa maastohiihtäjänä vuonna 2017.


title: Clemsonin yliopisto

text: Clemsonin yliopisto (engl. "Clemson University") on julkinen yliopisto Clemsonissa, Etelä-Carolinan osavaltiossa Yhdysvalloissa. Yliopisto on perustettu vuonna 1889, ja vuonna 2014 siellä opiskeli yli 20 000 opiskelijaa.


title: Clemsonin yliopisto

text: Maailman viidensadan huippuyliopiston Shanghai-yliopistovertailussa Clemsonin yliopisto ylsi vuonna 2014 sijaluvulle 401–500.


title: Clemsonin yliopisto

text: Clemsonin yliopistoa edustavat NCAA:n alaisessa yliopistourheilussa Clemson Tigersin nimellä kulkevat joukkueet. Perinteisesti yliopistolla on ollut vahva edustus erityisesti amerikkalaisessa jalkapallossa.


title: Etelä-Carolinan yliopisto

text: Etelä-Carolinan yliopisto ("University of South Carolina") on yliopisto Columbiassa, Etelä-Carolinan osavaltiossa Yhdysvalloissa. Yliopisto on perustettu vuonna 1801, ja vuonna 2014 siellä opiskeli lähes 50 000 opiskelijaa.


title: Etelä-Carolinan yliopisto

text: Etelä-Carolinan yliopistoa edustavat NCAA:n alaisessa yliopistourheilussa South Carolina Gamecocksin nimellä kulkevat joukkueet. Perinteisesti yliopistolla on ollut vahva edustus erityisesti amerikkalaisessa jalkapallossa.


title: Risto Kuulasmaa

text: Risto Kuulasmaa (s. 1978) on suomalainen media-alan yrittäjä.


title: Risto Kuulasmaa

text: Varhaislapsuudessa Kuulasmaan perhe asui Tampereella, Oslossa, Tukholmassa ja Serlachiusten Mäntässä, mutta koko peruskoulu- ja lukioajan Jyväskylän Palokassa. Ylioppilaaksi tulon jälkeen Kuulasmaa opiskeli kulttuuri- ja taidetuotantoa Turun taideakatemiassa ja valmistui maisteriksi Helsingin Sibelius-Akatemian Arts Management -linjalta.


title: Risto Kuulasmaa

text: Kuulasmaa työskenteli vuodesta 2001 alkaen yhteensä seitsemän vuotta Duudsonien tuottajana ja strategina. Hän johti Duudsonit tuli taloon -sarjan kehitystyötä ja käsikirjoitusta ja ohjasi vuonna 2010 sarjan ensimmäisen kauden. Vuosina 2010–2014 Kuulasmaa toimi Madventuresin tuottajana ja kehitti Riku Rantalan ja Tuomas Milonoffin kanssa Docventures-ohjelman. Kuulasmaa osaperusti vuonna 2014 Tubecon-tapahtuman. Kuulasmaan tuottamia televisio-ohjelmia on palkittu neljällä Kultainen Venla -palkinnolla ja kahdesti Formaatti-Finlandia-palkinnolla.


title: Risto Kuulasmaa

text: Risto Kuulasmaa nimitettiin Yleisradion TV:n ja Areenan johtoon tammikuussa 2015. Hän irtisanoutui Yleisradion palveluksesta helmikuussa 2016 ja palasi Tubeconiin


title: Risto Kuulasmaa

text: Tammikuussa 2016 Optio valitsi Kuulasmaan Suomen 10 vaikutusvaltaisimman viihteen tekijän joukkoon.


title: Risto Kuulasmaa

text: Risto Kuulasmaa nimitettiin UNICEF Suomen hallitukseen toukokuussa 2017.


title: Risto Kuulasmaa

text: Risto Kuulasmaa on kirjoittanut MatkanOpas (Tammi, 2011) kirjan yhdessä Saku Tuomisen kanssa.


title: Risto Kuulasmaa

text: Vapaa-ajallaan Kuulasmaa valokuvaa ja tekee vapaaehtoistyötä Rikosten ja riidansovittelijana Helsingin sovittelutoimistossa.


title: Mainen yliopisto

text: Mainen yliopisto ("University of Maine") on yliopisto Oronossa, Mainen osavaltiossa Yhdysvalloissa. Yliopisto on perustettu vuonna 1865, ja vuonna 2014 siellä opiskeli yli 20 000 opiskelijaa.


title: Mainen yliopisto

text: Mainen yliopistoa edustavat NCAA:n alaisessa yliopistourheilussa Maine Black Bearsin nimellä kulkevat joukkueet. Perinteisesti yliopistolla on ollut vahva edustus miesten jääkiekossa.


title: Maximiliano Moralez

text: Maximiliano Nicolás "Maxi" Moralez (s. 27. helmikuuta 1987 Granadero Baigorria) on argentiinalainen jalkapalloilija, joka edustaa Italian Serie A:ssa pelaavaa Atalanta BC:tä. Pelipaikaltaan oikeajalkainen Moralez on hyökkäävä keskikenttäpelaaja. Hän on pelannut myös Argentiinan jalkapallomaajoukkueessa.


title: Maximiliano Moralez

text: Moralez aloitti uransa kotimaansa pääsarjan Racing Clubissa, jota hän edusti vuodet 2005-2007. Argentiinan Primera Divisiónissa otteluita kertyi 47 ja maaleja kahdeksan.


title: Maximiliano Moralez

text: Heinäkuussa 2007 Moralez siirtyi tuolloin Venäjän valioliigassa pelanneeseen FK Moskovaan. Hän edusti seuraa vuodet 2007-2009, muttei pelannut liigassa kuin kuusi ottelua. Vuoden 2008 hän vietti kokonaan lainalla vanhassa seurassaan Racing Clubissa, jossa ottleuita kertyi 37 ja maaleja kahdeksan.


title: Maximiliano Moralez

text: Tammikuussa 2009 Moralez siirtyi Moskovasta takaisin kotimaahansa ja Vélez Sársfieldin riveihin. Ensimmäisellä kaudellaan seurassa Moralez voitti Argentiinan pääsarjan clausuran, jonka hän voitti myös kaudella 2011. Kausilla 2010 ja 2011 Moralez pelasi myös seuran paidassa Copa Libertadoresissa, jonka välieriin Vélez Sársfield eteni vuonna 2011.


title: Maximiliano Moralez

text: Elokuussa 2011 Moralez palasi takaisin Eurooppaan, nyt Italian Serie A:han nousseeseen Atalanta BC:hen. Debyytti seuran paidassa tapahtui syyskuussa 2011 Genoa CFC:ää vastaan. Moralez teki tuossa 2-2 -lukemiin päättyneessä ottelussa bergamolaisseuran molemmat maalit. Ensimmäisellä kaudellaan Serie A:ssa Moralez teki 34 ottelussa kuusi maalia. Kaudella 2012-2013 maaleja kertyi yksi 29 ottelussa ja kaudella 2013-2014 32 ottelussa syntyi viisi maalia. Koko Atalanta-aikansa Moralez on ollut seuran avauskokoonpanon pelaaja.


title: Maximiliano Moralez

text: Moralez edusti vuonna 2007 Argentiinan alle 20-vuotiaiden maajoukkuetta pelaten 16 ottelua ja tehden viisi maalia. Hän kuului joukkueeseen alle 20-vuotiaiden MM-kilpailuissa Kanadassa. Hän teki Argentiinan mestaruuteen päättyneessä turnauksessa neljä maalia ollen turnauksen kolmanneksi paras maalintekijä. Moralez valittiin myös kisojen toiseksi parhaaksi pelaajaksi, edellään vain maanmies Sergio Agüero.


title: Maximiliano Moralez

text: Argentiinan jalkapallomaajoukkueessa Moralez debytoi ystävyysottelussa Venezuelaa vastaan maaliskuussa 2011.


title: Maximiliano Moralez

text: Vain 160 senttimetriä pitkä Moralez on nykyisin Serie A:n lyhin pelaaja. Hänen lempinimensä onkin "frasquito" ().


title: Devjatjarov

text: Devjatjarov () on venäläinen sukunimi. Se on muun muassa seuraavien henkilöiden sukunimi:


title: Mihail Devjatjarov (täsmennyssivu)

text: Mihail Devjatjarov () on muun muassa seuraavien henkilöiden nimi:


title: Super Bowl XLIII

text: Super Bowl XLIII oli järjestyksessään 43. Super Bowl. Se pelattiin 1. helmikuuta 2009 Raymond James Stadiumilla Tampassa. Ottelussa kohtasivat Pittsburgh Steelers ja Arizona Cardinals. Pittsburgh voitti ottelun luvuin 27–23, mikä oli joukkueen historian kuudes mestaruus.


title: Super Bowl XLII

text: Super Bowl XLII oli järjestyksessään 42. Super Bowl. Se pelattiin Arizonan osavaltion Glendalessa 3. helmikuuta 2008. Ottelussa kohtasivat New York Giants ja New England Patriots.


title: Super Bowl XLII

text: New England Patriots oli pelannut runkosarjassa "täydellisen kauden" eli voittanut kaikki ottelunsa. Patriots oli selvä ennakkosuosikki otteluun ja johtikin vähämaalista ottelua pitkään, mutta viimeisellä neljänneksellä New York Giants teki kaksi maalia ja voitti ottelun luvuin 17–14.


title: Labyrintti (albumi)

text: Labyrintti on Stina Girsin toinen studioalbumi, joka julkaistiin 30. tammikuuta 2015. Albumin on tuottanut Teropekka Virtanen.


title: Labyrintti (albumi)

text: Albumin ensimmäinen single ”Mä tahdon tietää mitä rakkaus on” julkaistiin yli vuosi ennen itse albumia, 24. tammikuuta 2014. Kappale ei kuitenkaan noussut myyntilistoille, ja radiolistallekin se sijoittui vain kahdeksi viikoksi 82:nneksi soitetuimmaksi radiokappaleeksi. Toinen single ”Enemmän kuin ystäviä” julkaistiin lokakuun lopulla 2014. Kappale nousi radiolistan 45:nneksi, mutta putosi jo seuraavalla viikolla 95:nneksi soitetuimmaksi radiokappaleeksi ja seuraavalla viikolla se putosi listalta kokonaan.


title: Iringan yliopisto

text: Iringan yliopisto (, UOI, ) on Tansanian Iringassa toimiva yliopisto. Se toimi vuoteen 2013 asti osana maanlaajuista luterilaisen kirkon omistamaa Tumaini-yliopistoa mutta on nyt Tansanian yliopistokomission akkreditoima itsenäinen oppilaitos, jossa on noin 4 000 opiskelijaa. Yliopiston omistaa edelleen Tansanian evankelisluterilainen kirkko.


title: Iringan yliopisto

text: Iringan yliopisto perustettiin vuonna 1994 nimellä "Iringa Lutheran College and Seminary". Vuosina 1997–2013 se oli osa Tumaini-yliopistoverkostoa nimellä "Tumani University, Iringa University College (IUCo)".


title: Iringan yliopisto

text: University of Iringa käsittää kuusi tiedekuntaa:


title: Iringan yliopisto

text: Tiedekunnat tarjoavat sekä akateemisia perus- että jatkotutkintoja ja lisäksi lyhyempiä diploma- ja certificate-tutkintoja.


title: Iringan yliopisto

text: Suomen Lähetysseura rahoitti Iringan yliopiston digitaalista oppimiskeskushanketta Suomen valtion kehitysyhteistyövaroin vuoden 2012 lopussa päättyneessä hankkeessa. Lähetysseura on tukenut myös Iringan yliopiston edeltäjiä sekä Tumani-yliopistoa läpi vuosien. Yliopistossa on työskennellyt myös useita suomalaisia opettajia.


title: Alanah Rae

text: Alanah Rae (s. 9. helmikuuta 1988 Freehold Borough, Yhdysvallat) on yhdysvaltalainen pornonäyttelijä. Pornonäyttelemisen hän aloitti vuonna 2008.


title: Remy LaCroix

text: Remy LaCroix (s. 26. kesäkuuta 1988 San Francisco, Yhdysvallat) on yhdysvaltalainen pornonäyttelijä. Pornonäyttelemisen hän aloitti vuonna 2012. Vuoteen 2015 mennessä hän on voittanut kuusi AVN-palkintoa.


title: Väinö Lindén

text: Väinö Felix Lindén (10. helmikuuta 1889 Karjalohja – 19. elokuuta 1987 Hyvinkää) oli suomalainen ylilääkäri ja jääkärivärväri.


title: Väinö Lindén

text: Lindénin vanhemmat olivat maanviljelijä Johan Robert Lindén ja Alma Sofia Lietzen ja puoliso vuodesta 1917 Agda Aline Nygren. Myös heidän pojastaan Lars Wilhelm Felix Lindénistä (s. 1923) tuli lääkäri. Toinen heidän poikansa oli jatkosodassa vuonna 1942 kadonnut taistelulentäjä Erkki Lindén. Väinö Lindén tuli ylioppilaaksi 1909 ja valmistui lääketieteen lisensiaatiksi 1922. Hän toimi lääkärinä puolustusvoimien palveluksessa vuodesta 1918 ja puolustusministeriön lääkintäosaston päällikkönä vuodesta 1926 vuoteen 1930. Lindén oli Suomen armeijan ylilääkäri 1930–1940. Sotilasarvoltaan hän oli lääkintäkenraalimajuri, jonka arvon hän sai 1932. Yksityislääkärinä Lindén työskenteli vuodesta 1941.


title: Väinö Lindén

text: Lindén oli yksi kalterijääkäreistä, joka oli vangittuna Špalernajan vankilassa 1916–1917.


title: Kagney Linn Karter

text: Kagney Linn Karter (s. 28. maaliskuuta 1987 Harris County, Texas, Yhdysvallat) on yhdysvaltalainen pornonäyttelijä. Pornonäyttelemisen hän aloitti vuonna 2008.


title: Tumaini University Makumira

text: Tumaini University Makumira (TUMA, ) on Tansanian Arushassa toimiva yksityinen yliopisto, jonka omistaa Tansanian evankelisluterilainen kirkko. Se perustettiin vuonna 1997, jolloin Tansanian valtio salli myös yksityiset yliopistot.


title: Tumaini University Makumira

text: Tumaini-yliopisto tarjoaa kuusi tutkintotasoa:


title: Tumaini University Makumira

text: Tumaini-yliopistossa toimii kuusi tiedekuntaa (perustamisvuosi suluissa):


title: Tumaini University Makumira

text: Makumiran kampuksen lisäksi Tumaini-yliopistolla on viisi eri alojen korkeakoulua muualla Tansaniassa:


title: Tumaini University Makumira

text: Vuoteen 2013 saakka myös Iringan yliopisto kuului Tumaini-yliopistoon, mutta toimii nyt itsenäisenä. Sekä Makumiran että Iringan yksiköt aloittivat pappisseminaareina, mutta Tumaini-yliopiston perustamisen jälkeen ne ovat kasvaneet voimakkaasti monille koulutusaloille. Suomen Lähetysseura on tukenut Tumainin ja sen edeltäjän Lutheran Theological College Makumiran toimintaa.


title: Tumaini University Makumira

text: Swahilin sana "tumaini" tarkoittaa suomeksi toivoa.


title: Jada Stevens

text: Jada Stevens (s. 4. heinäkuuta 1988 Snellville, Yhdysvallat) on yhdysvaltalainen AVN-palkittu pornonäyttelijä. Pornonäyttelemisen hän aloitti vuonna 2008.


title: Jada Stevens

text: Stevens työskenteli Eckerdin apteekissa Atlantassa ja haaveili eläinlääkärin ammatista. Ystävänsä kehoituksesta hän kuitenkin kokeili stripparin töitä ja pian päätyi esiintymään pornoelokuviin. Stevens esiintyi ensimmäisenä vuotena kuudessatoista elokuvassa, joista yksi oli internetsarja ja toinen kokoomateos toisesta tuotannosta. Hän esiintyi pääosin Evasive Anglesin, New Sensationsin ja Pulse Distributionin tuotannoissa.


title: Jada Stevens

text: 2012 Stevens palkittiin parhaasta kolmen henkilön seksikohdasta yhdessä Kristina Rosen ja Nacho Vidalin, elokuvasta Ass Worship 13. Stevens oli ehdolla myös samassa luokassa elokuvasta What the Fuck! Big Tits, Bitches & Ass! ja paras POV seksikohta elokuvasta Anal Workout.


title: Tasha Reign

text: Tasha Reign (s. 15. tammikuuta 1989 Laguna Beach, Kalifornia, Yhdysvallat) on yhdysvaltalainen pornonäyttelijä. Hän aloitti pornoelokuvissa näyttelemisen vuonna 2010.


title: Lauri Lindgren

text: Lauri Bernhard Lindgren (s. 1933) on suomalainen kielitieteilijä ja emeritusprofessori. Lindgren on ollut vuodesta 1973 Turun yliopiston romaanisten kielten professori. Hänen tutkimusalaansa on soveltava kielitiede, erityisesti evaluaatiokysymykset.


title: Yöjuttu

text: Yöjuttu voi tarkoittaa seuraavia:


title: Qingbang

text: Qingbang () oli tunnetuin useista Kiinassa 1900-luvun alussa toimineista triadeista, eli salaseuramaisista rikollisjärjestöistä. Se koostui useista löhästi toisiinsa liittyneistä järjestöistä. Qingbang vaikutti etenkin Shanghain kaupungissa ja toimi esimerkiksi oopiumin salakuljetuksessa, parituksessa, ryöstöissä, kiristyksissä, sieppauksissa ja uhkapeleissä. Järjestön toiminta loppui kommunistien tultua valtaan Kiinan sisällissodan jälkeen.


title: Qingbang

text: Qingbangin perustamista edelsi "Anqing daoyou" -niminen järjestö, josta eronneet jäsenet perustivat Qingbangin. Edeltäjäjärjestö kukoisti 1800-luvun puolivälillä Shangaissa taiping-kapinaa sinne paenneiden keskuudessa. Qingbang otti sittemmin haltuunsa Shanghain alamaailman hyödyntäen kaupungin monimutkaista hallintojärjestelmää. Kaupunki oli jaettu kolmeen osaan, kiinalaiseen Nanshin, Ranskan hallitsemaan osaan ja kansainväliseen siirtokuntaan. Jokainen näistä hallitsi omaa aluettaan itsenäisesti. Qingbang saattoi pitää keskustaan yhdessä ja toimia vapaasti kahdessa muussa kun kunkin kaupunginosan viranomaisilta puuttui valta puuttua muiden kaupungin osien hallintaan. Järjestö oli soluttanut omia jäseniään myös korkeisiin virkoihin poliisissa.


title: Qingbang

text: Qingbangin vallan kasvaessa se alkoi otaa 1920- ja 1930-luvuilla osaa myös tavalliseen taloudelliseen ja poliittiseen elämään. Tällä saralla tulivat tunnetuiksi etenkin järjestöä johtaneet Du Yuesheng (1888–1951), Huang Jinrong (1868–1953), Zhang Renkui (1859–1945), Gu Zhuxuan (1885–1956) ja Zhang Xiaolin (1877–1940). Järjestö liittoutui vaihtelevasti eri poliittisten tahojen, kuten sotalordien, kommunistien ja Kuomintangin kanssa välittämättä sen enempää poliittisesta ideologiasta. Järjestön ehkä tunnetuimmaksi yksittäiseksi poliittiseksi sotkeutumiseksi jäi viiden tuhannen kommunistien väitetyn tukijan surmaaminen valkoisena terrorina tunnetussa tapahtumassa 12. huhtikuuta 1927. Järjestön pääjohtajana 1930-luvulla toiminut Du Yuesheng tuli tunnetuksi paikallisessa kaupunkiperinteessä hänen hallitessaan paikallista teollisuutta ja jopa neuvotteli sopimuksia ammattijärjestöjen ja hallituksen välillä. Kiinan–Japanin sodassa järjestö teki yhteistyötä japanilaismiehittäjien kanssa. Järjestön toiminta lakkasi kun kommunistit valtasivat Shanghain Kiinan sisällissodassa vuonna 1949 ja suurin osa sen jäsenistä pakeni Hongkongiin ja Taiwaniin.


title: Yöjuttu (albumi)

text: Yöjuttu on suomalaisen Järjestyshäiriö-yhtyeen neljäs ja viimeinen studioalbumi, joka julkaistiin 20. helmikuuta 2015. Albumi on yhtyeen ensimmäinen albumi sitten toukokuussa 2009 julkaistun "Lopullinen ratkaisu" -albumin. "Yöjuttu"-albumin on tuottanut Jyrki Tuovinen.


title: Yöjuttu (albumi)

text: Albumin ensimmäinen single ”Rantakatu” julkaistiin 28. maaliskuuta 2014. Kappale oli mukana myös The Voicen kesähittiäänestyksessä. Radiolistalle kappale nousi kuitenkin vain kahdeksi viikoksi, parhaimmillaan 48. sijalle (15/2014). Kappaleesta on julkaistu musiikkivideo, jota kuvattu muun muassa Bangkokissa.


title: Yöjuttu (albumi)

text: Toinen single ”Särkyneiden sydänten kulmilla” julkaistiin 14. tammikuuta 2015. Yhtye kilpailee kappaleella Uuden Musiikin Kilpailussa keväällä 2015, jonka voittaja edustaa Suomea Eurovision laulukilpailussa Wienissä.


title: Newsroom

text: Newsroom ("The Newsroom") on yhdysvaltalainen poliittinen draamasarja, jonka on luonut Aaron Sorkin. "Newsroom" alkoi HBO-kanavalla vuonna 2012 ja päättyi vuonna 2014. HBO tuotti sarjaa yhteensä kolmen tuotantokauden ja 25 jakson ajan. Sorkin käsikirjoitti sarjan kaikki jaksot joko yksin tai muiden kanssa.


title: Newsroom

text: "Newsroom" kertoo kuvitteellisen Atlantic Cable News -uutistoimiston työntekijöistä. Sarjan päähenkilö on ACN:n uutisohjelman "News Nightin" ankkuri Will McAvoy (Jeff Daniels). Sarjan alussa uutistoimiston toimitusjohtaja Charlie Skinner (Sam Waterston) palkkaa Willin entisen tyttöystävän MacKenzie McHalen (Emily Mortimer) "News Nightin" vastaavaksi tuottajaksi, ja he alkavat yhdessä muun uutistoimiston väen kanssa muokkaamaan ohjelmaa entistä paremmaksi.


title: Newsroom

text: Suomessa Yle TV1 esitti sarjan vuosina 2013–2016.


title: Newsroom

text: Yhdysvaltalainen tuotantoyhtiö HBO tilasi sarjan pilottijakson tammikuussa 2011 nimellä "More as This Story Develops". Sorkinin käsikirjoittaman elokuvan "The Social Networkin" tuottaja Scott Rudin ryhtyi sarjan vastaavaksi tuottajaksi. Kesäkuuhun mennessä Jeff Daniels, Emily Mortimer, Sam Waterston, Olivia Munn, Alison Pill ja Dev Patel oli valittu näyttelijöiksi, ja Greg Mottola oli valittu pilottijakson ohjaajaksi.


title: Newsroom

text: HBO tilasi sen ensimmäisen kymmenjaksoisen tuotantokauden syyskuussa 2011, jonka esittämisajankohdaksi valittiin vuoden 2012 kesä. "The Newsroomin" ensimmäinen jakso esitettiin 24. kesäkuuta 2012. Sarjasta tilattiin toinen kausi toisen jakson esittämisen jälkeen 2. heinäkuuta 2012.


title: Newsroom

text: Atlantic Cable News -kaapelikanavan uutisohjelman "News Nightin" ankkuri Will McAvoy palaa lomaltaan uutistoimistolle ja saa tietää, että puolet hänen tuotantoryhmästään on siirtynyt kilpailevaan uutisohjelmaan vastaavan tuottajan Don Keeferin johdolla. ACN:n toimitusjohtaja Charlie Skinner on valinnut ohjelman uudeksi vastaavaksi tuottajaksi Willin entisen tyttöystävän MacKenzie McHalen, joka on alansa paras. Charlien ja MacKenzien johdolla Will ja hänen tiiminsä, johon kuuluvat muun muassa MacKenzien mukana tullut tuottaja Jim Harper, nuori aloitteleva tuottaja Maggie Jordan, sosiaalisen median asiantuntija Neal Sampat ja ekonomisti Sloan Sabbith, alkavat muokata uutisohjelmaa entistä paremmaksi.


title: Butlerin yliopisto

text: Butlerin yliopisto ("Butler University") on yksityinen yliopisto Indianapolisissa, Indianan osavaltiossa Yhdysvalloissa. Yliopisto on perustettu vuonna 1855, ja vuonna 2014 siellä opiskeli hieman yli 4 600 opiskelijaa.


title: Butlerin yliopisto

text: Butlerin yliopistoa edustavat NCAA:n alaisessa yliopistourheilussa Butler Bulldogsin nimellä kulkevat joukkueet. Perinteisesti yliopistolla on ollut vahva edustus miesten koripallossa, jossa Butler selvisi kahtena vuonna peräkkäin loppuotteluun 2010 ja 2011 yhtenä historian pienimmistä kouluista.


title: Al Mahwit

text: Al Mahwit ( , al-Maḥwīt) on yksi Jemenin pienemmistä maakunnista. Se sijaitsee sisämaassa maan länsiosassa. Al Mahwitin pinta-ala on noin 2 300 neliökilometriä ja sen asukasluku noin 614 600. Maakunnan hallinnollinen keskus on Al-Mahwit.


title: Al Mahwit

text: Al Mahwitin maakunta on perustettu vuonna 1984. Maakunta sijaitsee Jemenin vuoristoalueella, minkä vuoksi alueen ilmasto on lauhkeampi ja se mahdollistaa maanviljelyn.


title: Al Mahwit

text: Maakunta jakautuu yhdeksään piirikuntaan:


title: Hodeida (maakunta)

text: Hodeida ( ; Al Ḥudaida, Hudaydah) on Jemenin läntisin maakunta Punaisenmeren rannalla. Maakunnan pinta-ala on noin 13 300 neliökilometriä ja sen asukasluku vuonna 2012 oli noin 2 697 100. Hodeida on asukasluvultaan Jemenin suurimpia maakuntia. Maakunnan hallinnollinen keskus on Hodeidan satamakaupunki.


title: Hodeida (maakunta)

text: Hodeidan maakunta sijaitsee Tihamahin tasankoalueella, joka sijaitsee Punaisenmeren ja Jemenin vuoristoalueen välissä. Alueen sademäärät ovat maan suurimmat ja maakunta tuottaakin noin neljänneksen Jemenin maanviljelytuotteista. Maanviljelyn lisäksi kalastus on merkittävä elinkeino. Hodeidan satamakaupunki on yksi maan merkittävimmistä liikenteen ja tavarankuljetuksen solmukohdista. Maakunnan alueella on myös merkittävä määrä teollisuutta.


title: Hodeida (maakunta)

text: Maakunta jakautuu 26 piirikuntaan.


title: Hodeida (maakunta)

text: Hodeida on sijainnut jo ajanlaskun alussa merkittävien kauppareittien varrella. Maakunnan alue on ollut paikallisten kuningaskuntien ja kristittyjen etiopialaisten hallussa. Arabit valloittivat Jemenin 600-luvulla ja heitä seurasivat mamelukit. Osmanit valloittivat Jemenin 1500-luvulla ja onnistuivat pitämään sen rannikkoa hallussaan aina vuoteen 1918 saakka, jolloin Jemenin kuningaskunta itsenäistyi.


title: Travis Roche

text: Travis Roche (s. 17. kesäkuuta 1978 Grande Cache, Alberta, Kanada) on kanadalainen jääkiekkopuolustaja, joka pelaa Itävallan Erste Bank Eishockey Ligan EHC Linzissä. Hän on pelityyliltään hyökkäävä puolustaja ja laukoo oikealta. Roche on pelannut urallaan myös NHL:ssä yhteensä 60 runkosarjaottelua tehopistein 6+14=20 ja keräten 24 jäähyminuuttia.


title: Travis Roche

text: Albertan Grande Cachessa syntynyt, mutta Whitecourtissa kasvanut Roche pelasi vuodet 1996–1998 BCHL-junioriliigan Trail Smoke Eatersissa. Ensimmäisen kautensa 1996–1997 päätteeksi hänet valittiin kevään 1997 pudotuspelien parhaaksi pelaajaksi, vuoden tulokkaaksi ja toiseen tähdistökentälliseen. Kauden 1997–1998 päätteeksi Roche valittiin BCHL:n parhaaksi puolustajaksi ja ensimmäiseen tähdistökentälliseen. Vuosina 1998–2001 hän kävi Pohjois-Dakotan yliopistoa. Roche ei pelannut ensimmäisellä kaudella lainkaan, mutta oli kahdella jälkimmäisellä kaudella joukkueensa tehokkain puolustaja. Kaudella 1999–2000 hän voitti sekä WCHA:n että koko NCAA:n mestaruuden. Roche valittiin kauden päätteeksi tulokkaiden tähdistökentälliseen.


title: Travis Roche

text: Kaudella 2000–2001 Roche oli tehoilla 11+38=49 koko WCHA:n tehokkain puolustaja, jakoi syöttöpörssin toisen sijan St. Cloud Staten Brandon Sampairin kanssa sekä pistepörssin kymmenennen sijan Minnesotan Jordan Leopoldin kanssa. Hänet valittiin kauden päätteeksi sarjan ensimmäiseen tähdistökentälliseen.


title: Travis Roche

text: Viimeisen yliopistokautensa 2000–2001 päätteeksi, huhtikuussa 2001 Roche teki kaksivuotisen sopimuksen Minnesota Wildin kanssa. Hän teki siellä NHL-debyyttinsä runkosarjan viimeisellä kierroksella 8. huhtikuuta 2001 Colorado Avalanchea vastaan. Kauden 2001–2002 Roche pelasi pääosin AHL-joukkue Houston Aerosissa, jossa tulokaskausi toi 60 runkosarjaottelussa tehot 13+21=34 sekä 12 playoff-ottelussa tehot 2+3=5. Hän oli runkosarjassa joukkueen eniten maaleja tehnyt puolustaja. Roche palkittiin kauden päätteeksi AHL:n parhaiten omaa joukkuetta auttaneena pelaajana Yanick Dupre Memorial Awardilla. Hän pelasi kauden aikana NHL:ssä neljä runkosarjaottelua.


title: Travis Roche

text: Kaudella 2002–2003 Roche ei pelannut otteluakaan NHL:ssä. Hän jakoi tehoilla 14+34=48 AHL:n puolustajien pistepörssin viidennen sijan Norfolk Admiralsin Marty Wilfordin kanssa. Roche voitti kauden päätteeksi Calder Cupin. Kaudella 2003-2004 hän oli Aerosin tehokkain puolustaja tehoilla 8+30=38, joilla Roche jakoi myös joukkueen sisäisen pistepörssin kolmannen sijan Stéphane Veilleux'n ja Mark Cullenin kanssa. Hän pelasi Wildin NHL-joukkuessa viisi runkosarjaottelua tehden yhden syöttöpisteen.


title: Travis Roche

text: Heinäkuussa 2004 Roche teki vapaana agenttina sopimuksen Atlanta Thrashersin kanssa. Kausi 2004–2005 eteni kuitenkin kokonaan farmijoukkue Chicago Wolvesissa vuoksi. Roche teki ammattilaisuransa yhden kauden piste-ennätyksen tehoilla 12+38=50, joilla hän sijoittui AHL:n puolustajien pistepörssissä kolmanneksi. Roche eteni Wolvesin kanssa aina Calder Cup -finaaleihin saakka, mutta mestaruuden vei kuitenkin Philadelphia Phantoms otteluvoitoin 4-0. Hänet valittiin kauden päätteeksi AHL:n ensimmäiseen tähdistökentälliseen. Myös seuraavan kauden 2005–2006 Roche pelasi kokonaan farmissa ja oli Wolvesin tehokkain puolustaja tehoilla 8+31=39.


title: Travis Roche

text: Roche teki heinäkuussa 2006 vapaana agenttina kaksivuotisen sopimuksen Phoenix Coyotesin kanssa. Hän aloitti kauden 2006–2007 farmijoukkue San Antonio Rampagessa, kunnes Roche kutsuttiin 17 pelaamansa ottelun jälkeen Coyotesin NHL-miehistöön, jossa hän pelasi loppukauden. Rochen ensimmäinen ja toistaiseksi ainoa pääosin NHL:ssä vietetty kausi toi 50 runkosarjaottelussa tehot 6+13=19. Hänen NHL-uransa avausmaali syntyi 16. joulukuuta 2006 Calgary Flamesin Miikka Kiprusoffin taakse. Kauden 2007–2008 Roche pelasi taas kokonaan farmissa Rampagen paidassa ja oli joukkueen tehokkain puolustaja tehoilla 6+35=41.


title: Travis Roche

text: Kaudeksi 2008–2009 Roche siirtyi Sveitsin National League A:n SC Berniin, jonka tehokkain puolustaja ja kolmanneksi paras pistemies hän oli tehoilla 16+32=48. Roche sijoittui koko liigan puolustajien pistepörssissä toiseksi edellään vain HC Luganon Petteri Nummelin. Hän edusti Berniä kauden aikana myös Mestarien liigassa. Kaudella 2009–2010 Roche oli NLA:ssa joukkueen tehokkain puolustaja tehoilla 8+22=30, joilla hän sijoittui liigan puolustajien pistepörssissä seitsemänneksi. Roche voitti kauden päätteeksi Sveitsin-mestaruuden. Kaudella 2010–2011 hän nousi Bernin varakapteeniksi ja oli joukkueen toiseksi paras pistemies Christian Dubén jälkeen tehoilla 9+32=41, joilla Roche voitti koko NLA:n puolustajien syöttöpörssin ja jakoi puolustajien pistepörssin voiton Kloten Flyersin Micki DuPontin kanssa. Kaudella 2011–2012 hän pelasi loukkaantumisten takia vain 25 runkosarja- ja kolme playoff-ottelua.


title: Travis Roche

text: Roche oli kaudella 2012–2013 tehoilla 5+17=22 Bernin tehokkain puolustaja NHL:n työsulkuvahvistus Mark Streitin jälkeen. Hän jakoi NLA:n puolustajien pistepörssin kymmenennen sijan HC Ambrì-Piottan Zdeněk Kutlákin kanssa. Roche oli liigan tehokkain puolustaja kevään 2013 pudotuspeleissä tehoilla 3+12=15 ja hän voitti kauden päätteeksi Sveitsin-mestaruuden. Roche teki Bernin mestaruuden ratkaisseen maalin kuudennessa finaaliottelussa 16. huhtikuuta 2013 Fribourg-Gottéronia vastaan, jonka Bern voitti 5-1. Kaudella 2013–2014 hän nousi taas joukkueen varakapteeniksi ja jakoi tehoilla 5+16=21 NLA:n puolustajien pistepörssin kahdeksannen sijan kolmen muun pelaajan kanssa.


title: Travis Roche

text: Kaudeksi 2014–2015 Roche siirtyi vuoden mittaisella sopimuksella Ruotsiin SHL-joukkue MODO Hockeyn riveihin. Tammikuun 2016 lopulla hän teki loppukauden 2015–2016 kattavan sopimuksen Itävallan Erste Bank Eishockey Ligassa pelaavan EHC Linzin kanssa oltuaan alkukauden ilman sopimusta.


title: Travis Roche

text: Roche edusti Kanadaa Spengler Cupissa vuosina 2010, 2012 ja 2013, joista vuoden 2012 turnaus päättyi voittoon ja vuoden 2010 turnaus 4-3-tappioon finaalissa SKA Pietaria vastaan. Hänet valittiin vuoden 2011 turnauksen tähdistökentälliseen. Roche edusti Kanadaa myös Deutschland Cupissa vuonna 2002 voittaen kultaa.


title: Luettelo televisiosarjan Newsroom jaksoista

text:
"Newsroom" on yhdysvaltalainen poliittinen draamasarja, jota tuotettiin vuodesta 2012 vuoteen 2014 yhteensä kolme tuotantokautta ja 25 jaksoa. "Newsroomin" loi Aaron Sorkin, joka oli mukana käsikirjoittamassa sarjan jokaista jaksoa.
Huomioita:


title: Mario Gaspar Pérez

text: Mario Gaspar Pérez Martínez, yleensä vain Mario (s. 24. marraskuuta 1990 Novelda, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan oikea laitapuolustaja.


title: Mario Gaspar Pérez

text: Mario teki ensiesiintymisensä kasvattajaseuransa Villarrealin edustusjoukkueessa 15. maaliskuuta 2009 ottelussa Atlético Madridia vastaan. Hän pelasi koko seuraavan kauden 2009–2010 seuran reservijoukkueessa, jossa otteluita kertyi yhteensä 31.


title: Mario Gaspar Pérez

text: Seuraavan kauden 2010–2011 puolivälissä hänet nostettiin pysyvästi edustusmiehistöön loukkaantuneen Ángel Lópezin tilalle. 16. tammikuuta 2011 Mario oli ensimmäistä kertaa avauskokoonpanossa kotiottelussa Osasunaa vastaan.


title: Kouvolan miljöö- ja radiomuseo

text: Kouvolan miljöö- ja radiomuseo on Kouvolan museokorttelissa Kouvolan kaupungissa sijaitseva museo, jolla on kolme osastoa: kaksikerroksisessa puutalossa sijaitseva miljöömuseo, jossa on sisustettuna eri vuosikymmenten tyyliin huoneita sekä yläkerrassa amatööriradiosema, ja uudessa rakennuksessa putkiradiomuseo, jossa on sotilasradio-osasto.


title: Kouvolan miljöö- ja radiomuseo

text: Miljöömuseo on kaksikerroksinen puutalo, jonka alakerrassa on eri tavoin sisustettuja huoneita eri vuosikymmeniltä. Ensimmäinen huone on 1920-luvulta, toinen 1930-luvulta, neljäs 1940-luvulta ja viides 1950-luvulta. Yhdessä sisustuksen, huonekalujen ja muun sisustuksen kanssa huoneissa olevat radiot noudattavat kunkin vuosikymmenen aikaa.


title: Kouvolan miljöö- ja radiomuseo

text: Yläkerrassa on perinneradioasema OI5PRT, jossa on myös sodanaikainen radiolähetin. Kouvolan Miljöö- ja Radiomuseo osallistuu ajoittain perinneradiotapahtumaan ja OI-kutsumerkillisten amatööriradiosemien tapahtumapäiviin. Suomessa kansallisia OI-toimintapäiviä ovat 5. maaliskuuta, 4. kesäkuuta, elokuun kolmannen viikonlopun lauantai sekä 6. kesäkuuta. Tätä toimintaa hoitaa osasto Sotilasradiomuseo.


title: Kouvolan miljöö- ja radiomuseo

text: Sotilasradio-osastolla, joka sijaitsee Kouvolan Miljöö- ja Radiomuseon uudessa rakennuksessa, on paljon sotilasradioita toisen maailmansodan ajoista alkaen niin saksalaisia, suomalaisia kuin myös neuvostoliittolaisia. Siellä on myös suomalaisen kaukopartioradiovastaanotin Töpön kopio, jonka alkuperäinen malli on Suomessa Utissa Erikoisjääkärirykmentin perinnehuoneessa. Sotilasradiomuseon amatööriradioasemakutsumerkki on entistä SRH:n, sotilasradioharratuksen ja SRA:n sotilasradioamatööritoiminnan vuoteen 1993 saakka jatkuneen OI-radiotunnuksen mukaan OI5PRM, missä OI tarkoittaa entistä sotilasradioamatöörikutsumerkkin etuliitettä, prefiksiä, luku viisi tarkoittaa entiseen Kymen lääniin liittynyttä kutsumerkkien piiritunnusta ja PRM putkiradiomuseota.


title: Kouvolan miljöö- ja radiomuseo

text: Sotilasradiomuseo tekee jonkin verran tieteellistä työtä kartoittaessaan vanhojen sotilasradioiden, erityisesti Kyynel-radioiden tyyppejä sekä sitä, missä niitä Suomessa on yksityisillä ja museoilla.


title: Kouvolan miljöö- ja radiomuseo

text: Putkiradiomuseossa on siviilikäyttöön tarkoitettuja putkiradioita eri vuosikymmeniltä. Se sijaitsee museon uudessa rakennuksessa sotilasradiomuseon tapaan. Samassa katutasossa on myös korjuspaja, jossa museoradioita voidaan korjata tyhjiöputkilla. Rakennuksen kellarissa on satojen museoradioiden varasto.


title: Kouvolan miljöö- ja radiomuseo

text: Museon kellarikerroksessa on mittava museoesineiden varasto, jossa on satoja vanhoja putki- ja transistoriradioita. Lisäksi museossa toimii korjauspaja.


title: Kouvolan miljöö- ja radiomuseo

text: Puhekielessä museo on Putkiradiomuseo.


title: Kouvolan miljöö- ja radiomuseo

text: Kouvolan Miljöö- ja Radiomuseo palkittiin 2016 Itä-Suomen vuoden paikallismuseoksi.


title: Wipe the Windows, Check the Oil, Dollar Gas

text:
Wipe The Windows, Check The Oil, Dollar Gas on The Allman Brothers Bandin levy vuodelta 1976. A ja B-puoli nauhoitettu Winterland, San Francisco, California, 26. syyskuuta 1973.
C-puoli raita 1 nauhoitettu Warehouse, New Orleans, Louisiana, 31. joulukuuta 1972.
C-puoli raita 2 nauhoitettu Summer Jam at Watkins Glen, New York, 28. heinäkuuta 1973.
C-puoli raita 3 ja D-puoli raidat 1 ja 2 nauhoitettu Bakersfield Civic Auditorium, Bakersfield, California, 22. lokakuuta 1975.
D-puoli raita 3 nauhoitettu Oakland Coliseum, Oakland, California, 24. lokakuuta 1975,


title: Enlightened Rogues

text: Enlightened Rogues on The Allman Brothers Bandin levy vuodelta 1979.


title: Sheyi Ojo

text: Oluwaseyi Babajide "Sheyi" Ojo (s. 19. kesäkuuta 1997) on englantilainen jalkapalloilija, joka edustaa Englannin valioliigassa pelaavaa Liverpoolia. Ojo on pelipaikaltaan laitahyökkääjä.


title: Tattoo (David Allan Coen albumi)

text: Tattoo on David Allan Coen levy vuodelta 1977.


title: Family Album

text: Family Album on David Allan Coen levy vuodelta 1978.


title: AK-malli

text: AK-malli on endogeenisen kasvun malli makrotaloustieteessä.


title: AK-malli

text: AK-mallin tuotantofunktio on Cobb–Douglas-funktio, jossa vakioiset skaalatuotot.


title: AK-malli

text:
formula_2 = väestön kasvunopeus
formula_3 = poistot
formula_4 = tuottavuus
formula_5 = pääoma
formula_6 = työvoima
formula_7 = säästämisaste


title: Nothing Sacred

text: Nothing Sacred on David Allan Coen levy vuodelta 1978.


title: Calophyllaceae

text: Calophyllaceae on trooppinen puuvartiskasviheimo koppisiemenisten Malpighiales-lahkossa. Sen lähimmät sukulaiset ovat kuismakasvit (Hypericaceae) ja Podostemaceae. Tunnetuimpia heimon edustajia ovat mammeat ("Mammea") ja viiriöt ("Mesua").


title: Calophyllaceae

text: Kasvit ovat tavallisesti puita, harvemmin pensaita, joilla on kierteinen tai vastakkainen lehtiasento. Lehdet ovat korvakkeettomia, ehytlaitaisia, ja niissä on läpikuultavia pilkkuja tai kanavia. Katkaistusta oksasta vuotaa usein nestettä. Kukissa on erilehtiset ja 4–5-lukuiset verhiö ja teriö, joka on tavallisesti väriltään valkoinen tai vaaleanpunainen. Heteitä on paljon ja ponsien kärjissä on toisinaan isot rauhaset. Hedelmä on avautuva tai harvemmin marja tai luumarja. Siemenet ovat pieniä tai kookkaita; suuret sirkkalehdet muodostavat jälkimmäisistä suurimman osan.


title: Calophyllaceae

text: Heimoon kuuluu 13 sukua ja 460 lajia kaikkialle tropiikkiin levinneinä. Runsaslajisimmat suvut ovat "Calophyllum" (190 lajia), "Kayea" (70 lajia), mammeat ("Mammea", 70 lajia) ja "Kielmeyera" (50 lajia).


title: Calophyllaceae

text: Suvussa "Kielmeyera" esiintyy kimalaispölytystä, sille läheisessä suvussa "Caraipa" uskotaan kuppimaisten ponsirauhasten erittävän tuoksuaineita. Suvussa "Calophyllum" on aina vastakkainen lehtiasento, mutta joidenkin lajien taimilla lehtiasento on vuorottainen. "Marila asymmetralis" on ainoa heimon laji, jolla on vinosti vastakohtaiset kukat. Esim. suvussa "Caraipa" ponsirauhaset ovat parilliset ja maljamaiset, kun taas esim. suvussa "Kayea" ne ovat pieniä ja pyöreitä.


title: Calophyllaceae

text: Suku "Endodesmia" on muun heimon sisarkladi; muutoin heimo jakaantuu enimmäkseen Vanhan ja Uuden maailman kladeiksi, vaikkakaan ei aina hyvin perustein. Suku "Clusiella" on syytä sijoittaa jälkimmäiseen kladiin; sen siemenet ja kasvullisten osien anatomia sopivat mainittuun asemaan, vaikka kukat ovat siinä hieman omalaatuisia, sillä ne muistuttavat klusioiden ("Clusia") kukkia. Uuden maailman kladissa on myös ryhmä sukuja (esim. "Kielmeyera" ja "Caraipa", joissa lehtiasento on vuorottainen, ja ne muodostavat kladin; niillä on myös kotamaiset hedelmät, usein kookkaat ja siivelliset siemenet ja niiden alkioilla on herttatyviset ja suuret sirkkalehdet.


title: Calophyllaceae

text: Monilla teekasveilla (Theaceae) on myös kierteinen lehtiasento, kotamaiset hedelmät, siivelliset siemenet ja moniheteiset kukat. Vuorottaislehtiset Calophyllaceae-kasvit näyttävät pinnallisesti samankaltaisilta, ja niinpä ne ennen olikin tapana viedä teekasveihin.


title: Calophyllaceae

text: Suvut:


title: Matthew Healy

text: Matthew Timothy ”Matty” Healy (s. 8. huhtikuuta 1989) on englantilainen muusikko, joka tunnetaan parhaiten indie rockia soittavan The 1975 -yhtyeen laulaja-kitaristina.


title: City Lights (Dr. Johnin albumi)

text: City Lights on Dr. Johnin levy vuodelta 1978.


title: Keskiyön aikaan

text: Keskiyön aikaan on Juha "Watt" Vainion sanoittama suomenkielinen versio Mike Chapmanin ja Nicky Chinnin säveltämästä kappaleesta "I'll Meet You at Midnight" (1976).


title: Keskiyön aikaan

text: Kappaleen tunnetuin levyttäjä on Markku Aro (1977). Muihin levyttäjiin kuuluu muun muassa Kikka (1993).


title: La vendetta di Spartacus

text: La vendetta di Spartacus (”Spartacuksen kosto”) on vuonna 1964 valmistunut italialainen seikkailuelokuva. Tyylilajiltaan historia-aiheista peplumia edustavan elokuvan on ohjannut Michele Lupo. Sen pääosia esittävät Roger Browne, Scilla Gabel ja Gordon Mitchell.


title: La vendetta di Spartacus

text: Arminiuksen johtamat gladiaattorit noutavat orjakapinan päällikön Spartacuksen ristiltä, ja kapina syttyy uusiin liekkeihin. Kotiin palaava legioonalainen Valerius löytää perheensä roomalaisten sotilaiden surmaamana ja liittyy lapsuudenystävänsä Cynthian ohjaamana kapinallisiin. Valeriuksen veli Marcellus kertoo Spartacuksen kuolleen ja Valerius saa aiheen epäillä Arminiusta petturiksi. Todellisuudessa kyse on vallanhimoisen senaattori Lucius Trasonen ja hänen poikansa Fulviuksen juonesta, jonka toteuttajaksi Arminius on palkattu. Roomalaiset johdattavat kapinalliset ansaan, mutta Valerius ystävineen onnistuu yllättämään heidät. Juonittelijat saavat surmansa, ja eloonjääneet kapinalliset lähtevät laivalla etsimään uutta kotimaata.


title: La vendetta di Spartacus

text: "La vendetta di Spartacus" on kuvattu Techniscope-laajakangastekniikalla Technicolor-väreissä Incir De Paolisin studiolla Roomassa sekä Tor Caldaran luonnonsuojelualueen maisemissa. Michele Lupo teki samaan aikaan ja samalla kokoonpanolla toisenkin gladiaattorifilmin "Gli schiavi più forti del mondo" (1964), jota seurasi vielä kolmas samanaiheinen elokuva "Sette contro tutti" (1965).


title: La vendetta di Spartacus

text: Elokuva on yksi Stanley Kubrickin "Spartacuksen" monista jäljitelmistä. Se on vaatimattomasti toteutettu, mutta tarinaltaan kiinnostava peplum-seikkailu, jossa on paljon suuria ja aitoja tunteita. Elokuvan dramatiikkaa korostavat ohjaajan tarkka rytmitys ja Francesco De Masin vaikuttava musiikki. Poliitikkojen harhaanjohtaman kansan teemassa voidaan nähdä heijastus Italian sisäpolitiikasta. Vapauden, oikeudenmukaisuuden ja tasa-arvon ihanteet edustavat peplumille ominaisia ikuisia arvoja. Lupon elokuville tyypillinen karkea huumori on rajattu yhteen tappelukohtaukseen.


title: La vendetta di Spartacus

text: Päähenkilöä esittävä Roger Browne on voimakas mutta inhimillinen toimintasankari. Hänen vastanäyttelijänsä Scilla Gabel tuo elokuvaan paitsi naisellista lämpöä, myös päättäväisyyttä ja uhmaa. Kirveellä veistetyn Gordon Mitchellin Arminius on liian nopeasti loppunsa saava mielipuolinen petturi, kun taas Giacomo Rossi Stuart ja Daniele Vargas esittävät tavanomaisia ”pahiksia”. Peplumin voimamiehiä näytellyt Giovanni Pazzafini on yllättäen elokuvan gladiaattoreista heikoin, ja petturin rooleihin erikoistunut Calisto Calisti saa ironisesti surmansa viattomana.


title: La vendetta di Spartacus

text: "La vendetta di Spartacuksen" ensi-ilta jäi samoihin aikoihin julkaistun Sergio Leonen spagettiwesternin "Kourallinen dollareita" varjoon. Tästä huolimatta se tuotti Italiassa varsin kohtuulliset 430 miljoonan liiran pääsylipputulot. Espanjassa elokuvan näki yli miljoona katsojaa.


title: La vendetta di Spartacus

text: Elokuva on saatavilla Eagle Picturesin hyvälaatuisena DVD-julkaisuna, joka sisältää vain italiankielisen ääniraidan ja tekstityksen. Francesco De Masin musiikki on julkaistu CD-levyllä.


title: Francesca Lindh

text: Francesca Sigrid Lindh, o.s. "Mascitti" (s. 1931) on italialaissyntyinen suomalainen keramiikkataiteilija. Hänen tuotantoonsa kuuluu keraamisia käyttö- ja koriste-esineitä, esimerkiksi seinälaattoja, joiden muodot ovat tyyliltään arkaaisia. Lindh työskenteli Arabialla 43 vuotta.


title: Francesca Lindh

text: Lindhin puoliso oli keramiikkataiteilija Richard Lindh.


title: Major League Baseball -kausi 1995

text: Major League Baseball -kausi 1995 oli baseballin Major Leaguen 120. kausi ja ensimmäinen joka pelattiin laajennetulla postseason -ohjelmalla. Edellisellä kaudella alkaneesta lakosta johtuen kausi alkoi vasta 25. huhtikuuta ja joukkuekohtainen ottelumäärä runkosarjassa pudotettiin 144:ään suunnitellun 162:n asemesta. Kausi päättyi Atlanta Bravesin voittoon Cleveland Indiansista kuuden ottelun mittaisessa World Seriesissä. Kauden All-Star -ottelu pelattiin 11. heinäkuuta The Ballpark at Arlingtonilla, Arlingtonissa, Texasissa ja siinä voittajaksi selvisi National League 3–2. Ottelun MVP oli Jeff Conine (FLO).